Sve vesti - OSSRB - Odbojkaški savez Srbije\nZoran Gajić, predsednik OSS, je danas, u prostorijama Odbojkaškog saveza Vojvodine u Novom Sadu, u okviru akcije Odbojkaškog saveza Srbije, podelio odbojkaške lopte Mikasa predstavnicima 36 klubova Prve, Prve B i Druge lige Sever.\nOSS – „VIP MOBILE“\nOdbojkaški savez Srbije i kompanija „Vip mobile“, generalni sponzor OSS, izdali su zajedničko saopštenje, koje možete pročitati u nastavku.\nDatum kreiranja: 17 oktobar 2017\nU okviru akcije Odbojkaškog saveza Srbije, klubovima Prve, Prve B i Drugih liga biće podeljene odbojkaške lopte Mikasa. Zoran Gajić, predsednik OSS, i Ivan Knežević, generalni sekretar OSS, podeliće u četvrtak, 19. oktobra u Novom Sadu i Beogradu skoro 400 lopti za 77 klubova Prve, Prve B i Drugih liga.\nXVIII SP 2018. u konkurenciji odbojkašica odigraće se Japanu 30. septembra – 21. oktobra, a plasman su izborili Japan, organizator, SAD, svetski prvak, Srbija, Rusija, Turska, Italija, Azerbejdžan, Nemačka, Holandija i Bugarska iz Evrope (CEV), Kina, Kazahstan, Koreja i Tajland iz Azije (AVC), Kamerun i Kenija iz Afrike (CAVB), Brazil i Argentina iz Južne Amerike (CSV) i Kanada, Kuba, Dominikanska Republika, Portoriko, Meksiko i Trinidad i Tobago iz Severne i Srednje Amerike (NORCECA).\nŽreb za SP 2018. u konkurenciji odbojkašica obaviće se u decembru 2017.\nOdbojkaši će mečeve osmine finala 53. Kupa Srbije 2017/2018 odigrati 31. oktobra i 1. novembra. Novi Pazar, akutelni pobednik Kupa Srbije, u odbranu titule će krenuti iz Kleka, gde će mu rival biti Klek Srbijašume, dok će Vojvodina NS Seme, prošlogodišnji finalista Kupa, gostovati u Kruševcu protiv Napretka 037. Jedan od derbija osmine finala biće duel u Požarevcu između Mladog radnika i Crvene zvezde.\nUtakmice osmine finala 52. Kupa Srbije 2017/2018 u konkurenciji odbojkašica odigraće se 31. oktobra i 1. novembra. Jedinstvo iz Stare Pazove, aktuelni pobednik Kupa Srbije, gostovaće u Zrenjaninu protiv Kleka MD, dok će Dinamo iz Pančeva, prošlogodišnji finalista, igrati u Vranju. Vizura iz Rume, prvak Srbije, u osmini finala će igrati protiv Jedinstva u Užicu, a učesnik Finalnog turnira prošle godine, Spartak iz Subotice, igraće protiv Partizana.\nCEV – SUDIJSKA KOMISIJA\nNa Bledu, u Sloveniji, održan je Seminar za mlade, perspektivne sudije, u organizaciji Sudijske komisije CEV. Vladimir Simonović, međunarodni sudija iz Srbije, bio je jedan od predavača, dok je Jovan Jovanović, kandidat za međunarodnog sudiju iz Srbije, bio učesnik Seminara.\nOdbojkaška Liga nacija od naredne, 2018. godine zameniće Gran Pri i Svetsku ligu, saopštio je dr Ari Grasa da Silva Filjo, predsednik FIVB, na svečanosti povodom 70 godina od osnivanja FIVB, koja je održana sinoć u Malom dvoru – Muzeju lepih umetnosti Grada Pariza. Odbojkaški savez Srbije na svečanosti u Parizu predstavljali su Zoran Gajić, predsednik OSS, sa suprugom Mirjanom, i Ivan Miljković, prvi potpredsednik OSS.\nCEV – EP 2018. U KADETSKOJ I JUNIORSKOJ KONKURENCIJI\nU sedištu CEV u Luksemburgu danas je obavljen žreb za XIII EP 2018. u kadetskoj konkurenciji i XXVI EP 2018. u juniorskoj konkurenciji. Kadetkinje, juniorke i juniori Srbije biće domaćini kvalifikacionih turnira, dok će kadeti igrati u Rumuniji.\nSVETSKA LIGA 538\nKUP SRBIJE 503\nSENIORKE - KUP CEV 120\nSENIORI - KUP CEV 114\nSUPER LIGA 204\nLIGA ŠAMPIONA 357\nKup izazivača 241\nNaši u klubovima 152\nEVROPSKA LIGA 148


Vesti online / Vesti / Srbija / Reakcije u Srbiji na Mladića: Od "sramota" do "normalno"\nNakon što je Ratko Mladić pred Haškim tribunalom osuđen, u prvostepenoj presudi, na doživotnu kaznu zatvora počele da stižu prve reakcije iz Srbije.\nTročlano Veće Haškog tribunala, kojim je predsedavao sudija Alfons Ori, osudilo je danas ratnog komandanta Vojske Republike srpske na doživotnu kaznu zatvora po 10 od 11 tačaka optužnice. Mladić nije saslušao izricanje presude u sudnici, jer je udaljen zbog vikanja i psovanja\nPotpredsednik Vlade Srbije Rasim Ljajić rekao je da današnja presuda ne predstavlja iznenađenje, imajući u vidu dosadašnju sudsku praksu u Tribunalu, kao i ranije presude Mladićevim podređenima.\n- Ovom presudom će porodice žrtava verovatno dobiti delimičnu satisfakciju, ali u javnosti zemalja regiona neće prestati rasprave o interpretacije ove odluke Tribunala, u zavisnosti od etničke prizme iz koje se ona posmatra - kazao je Ljajić.\nPalma: Ko je kriv za zločine nad Srbima\nNarodni poslanik i lider Jedinstvene Srbije Dragan Marković Palma ocenio je da je presuda Haškog suda izrečena generalu Mladiću, spuštenje zavese na najveću sramotu u istoriji svetskog pravosuđa.\n"Današnjom presudom generalu Ratku Mladiću Haški tribunal spušta zavesu na najveću sramotu u istoriji svetskog pravosuđa. Rezultat rada Haškog tribunala je da su oni koji su najviše stradali, najviše i osuđeni. Srbi su ukupno osuđeni na 12 vekova robije, a Hrvati, Muslimani i Albanci na oko 200 godina. S tim da su Hrvati uglavnom osuđeni za zločine nad muslimanima i obrnuto", naveo je Marković u pisanoj izjavi dotavljenoj medijima.\nTo, prema njegovim rečima, znači da za zločine nad Srbima niko nije kriv.\nObradović: Ne priznajem presudu, Mladić je heroj\nLider opozicionog pokreta Dveri Boško Obradović izjavio je da odbacuje sve presude Haškog tribunala kao antipravne, nepravedne i antisrpske i dodao da je za njega Ratko Mladić heroj.\nObradović je novinarima u Skupštini Srbije kazao da je presuda Haškog tribunala po kojoj je Mladić osuđen na doživatnu kaznu vrhunac antisrpskog delovanja tog suda, koji, kako kaže, on ne priznaje jer je antisrpski.\n- Što se mene tiče Ratko Mladić i Radovan Karadžić treba da budu na prvim stranicama udžbenika jer su osnivači republike Srpske, a presude Haškog tribunala me ne interesuju - rekao je Obradović i dodao da je tribunal produžena ruka NATO-a.\nIma i drugačijih mišljenja\nDirektor Komiteta pravnika za ljudska prava (Jukom) Milan Antonijević izjavio da presuda ratnom komandantu Vojske RS ne treba da bude povod za slavlje ni u jednoj zemlji Zapadnog Balkana već momenat kada svi treba da se zamisle kako je tako nešto moglo da se desi. Prema njegovim rečima, presuda treba da bude iskorišćena da svi razmisle o tome kako su takvi ratovi mogli da se dogode 90-ih godina.\nOn je naveo da sudski utvrdjene činjenice ne treba da budu podložne politizaciji. "Iako očekujem da se danas jave neki ljudi koji će pokušati da presudu politizuju, zarad žrtava se treba uzdržati od toga", rekao je on.\nLider LSV Nenad Čanak je na Tviteru objavio da bi trebalo osuditi i ideologiju kao i sve one koji su te zločine planirali, koordinirali i sprovodili.\n"Istim onima koji su od imena Ratka Mladića napravili ratni poklič huligana i kriminalaca, koji bi takve zločine bili spremni da ponove. Oni su te planove kovali u Beogradu, a ne na Palama. Jako je važno, međutim, da tu zločinačku organizaciju i njihovu krivicu nipošto ne treba dovoditi u vezu sa čitavim narodom. To bi bilo nepravedno i neistinito", naveo je Čanak.\n"Presuda Mladiću, a ne Srbiji"\nSrpski pokret obnove je saopštio da je Haški sud izrekao presudu Ratku Mladiću "a ne ni Srbiji ni srpskom narodu". SPO je naveo i da "Srbiju i srpski narod ne brane nego ih sramote i kriminalizuju svi koji presudu jednom čoveku proglašavaju za presudu srpskom narodu i državi".\nPredsednik Nove stranke Zoran Živković je ocenio da je presuda Haškog tribunala normalna i očekivana i da je loše što se krivci za događaje iz 90-ih tek sada kažnjavaju. "Naravno da je bilo krivaca na svim stranama, ali to ne opravdava nikoga", rekao je Živković.\nOn je dodao da je Mladić sigurno imao komandnu odgovornost. "Tu nije bilo dileme da li je on kriv što se to dogodilo i da li je mogao da spreči zlodela koja su činjena navodno u naše ime i tu ja presudu tumačim kao normalnu i očekivanu", rekao Živković.\nEX YU Hag izriče presudu Ratku Mladiću 22. novembra\nEX YU Kako su bosanski mediji videli presudu Mladiću?\nEX YU Sin Ratka Mladića za "Vesti": Mi smo generala odbranili


Vučićevih „10.000 za majku“ - NOVA stranka\nLansirajući unapređenu verziju Palmine politike „3.000 za gospođu“ - pod nazivom „10.000 za majku“ - Aleksandar Vučić zloupotrebio je i ponizio žene zarad svoje primitivne populističke agende, pa čak i najavio nasilje države prema njima.\nDo samo pre dve godine, Vučić je naglas računao koliko porodilje „uzimaju od države da ne bi ništa radile“, a danas ponovo demonstrira „istorijski preokret“ u svojim stavovima, pa budućim majkama nudi pare po tarifi mera kreiranih u njegovom kabinetu. Štaviše, dodaje i „novitet“ navodeći da će abortus ubuduće moći da se obavlja tek „nakon što se majci pokaže ultrazvuk i pusti joj se da čuje otkucaje srca (deteta)“. On je dodao i da će žena, kada rodi treće i četvrto dete, „dobijati 30.000 dinara a da ništa ne radi“. Tražimo od Aleksandra Vučića da nas upozna sa, pa makar i nezaposlenom, majkom četvoro dece koja „ništa ne radi“!\nSvaki predsednik morao bi da poznaje zakone države koju vodi, ali pošto je Vučić očigledno samo predsednik naprednjačkog kartela, a ne i Srbije, prosvetlićemo ga: već postoji Zakon o postupku prekida trudnoće u zdravstvenim ustanovama kojim se jasno definišu postupak i uslovi za prekid trudnoće. Sa stanovišta ljudskih prava, svaka manipulacija, pa i ona inspirisana nacionalističkim zanosom i zabludama, jeste nedopustiva, a pogotovo je opasna za društvo u kojem vladaju ekonomska neizvesnost, socijalna isključenost žena, diskriminacija i rodno zasnovano nasilje.\nNova stranka podvlači da su mere za podsticanje nataliteta uvek dobrodošle kada ne zadiru u poštovanje ljudskih prava i sloboda, nego su zasnovane na demokratskim vrednostima i motivisane zdravim odnosom prema roditeljstvu. Umesto toga, Vučićeva „populaciona strategija“ zasniva se na stvaranju naraštaja socijalnih slučajeva i jeftine radne snage, gde se devastiraju naučna, poslovna i druga dostignuća žena jer im u Srbiji mogućnost da rade i budu majke u isto vreme ne stoji na raspolaganju.\nSrbiji je potrebna ozbiljna vlast čije će politike indirektno ili direktno uticati i na podizanje nataliteta, a ne Palminih „3.000 za gospođu“ i Vučićevih „10.000 za majku“ koje ponižavaju naše građane i teraju ih iz Srbije. Podsetimo, za vreme vlade Zorana Đinđića i Zorana Živkovića, rađalo se 14.000 deceviše no danas, a Srbija je bila bogatija za čak pola miliona stanovništva. To je bio rezultat politike koja je težila da obezbedi dostojanstven život svima - onima koji su već roditelji, deci koja već rastu, ali i budućim roditeljima.\nPrethodna vest\tGrad Jagodina da povuče tužbu protiv novinara Gorana Jevremovića Sledeća vest\tŽivković u emisiji Otvoreni ekran na TV Kanal 9


U Londonu je danas otpočelo farsično suđenje Džulijanu Asanžu, osnivaču Vikiliksa kojeg SAD terete za zaveru. Asanžova zavera je zapravo čin novinara koji je pokušao\nU Londonu je danas otpočelo farsično suđenje Džulijanu Asanžu, osnivaču Vikiliksa kojeg SAD terete za zaveru.\nAsanžova zavera je zapravo čin novinara koji je pokušao da teži objektivnosti i da objavi podatke do kojih je došao, a koji su u interesu najšire svetske javnosti. Između ostalog, Vikiliks objave su bile vezane i za informacije o zločinima američkih vojnih trupa u inostranstvu, kao i o brojnim prljavim poslovima poput pranja novca, utaje poreza, pritisaka, ucena i slično od strane istaknutih američkih i svetskih političara, biznismena, velikih korporacija…\nUkoliko Asanž bude bio izručen u SAD, prete mu doživotna robija ili čak pogubljenje.\nAktivisti NKPJ i SKOJ su tim povodom ispred zgrade krovnih udruženja novinara Srbije, UNS i NUNS, poslali poruku solidarnosti i zahtev da se Asanž pusti na slobodu, pritom ističući plakate s parolama poput: “suditi imperijalizmu a ne Asanžu”, “zatvorite zločince i lopove, ne istinu” i slično.\nPrevious: VEČNA SLAVA BRANKU KITANOVIĆU\nNext: BESTIDNA PRODAJA KOMERCIJALNE BANKE


Nemanja Savić, muzički pedagog, kompozitor i dirigent za “Glas Srpske”: Priznanje kruna za rad i zalaganje - Glas Srpske\nMilanka Mitrić 15.02.2021 07:55\nBANjALUKA - Kompozitor, muzički pedagog i dirigent Srpskog pjevačkog društva “Jedinstvo” iz Banjaluke Nemanja Savić jedan je od ovogodišnjih laureata Vukove nagrade, koja se dodjeljuje Kulturno-prosvetna zajednica Srbije.\nOvo priznanje dodjeljuje se za rezultate ostvarene na širenju kulture, nauke i obrazovanja, kako u Republici Srbiji, tako i na svesrpskom prostoru, a Savić je za “Glas Srpske” rekao nešto više o samoj nagradi i njenom značaju.\n- To je najprestižnija nagrada iz kulture koja se dodjeljuje na svesrpskom prostoru. To je prvi put da je jedan umjetnik iz RS laureat. Ja sam u životu imao mnogo nagrada na raznim festivalima i takmičenjima. Nagrada je podsjećanje da je neko prepoznao ono što je čovjek tokom svog radnog vijeka radio i rezultate koji su bili prikazani, pa da je to neko verifikovao tim što će dodijeliti ovako visoku i prestižnu nagradu - rekao je Savić.\nKulturno-prosvetna zajednica Srbije ove godine izabrala je deset dobitnika Vukove nagrade, među kojima su istoričarka književnosti Zlata Bojović, akademska slikarka Ljiljana Bursać i teatrolog i filmolog Zoran Đerić.\n- Čast je biti u takvom jednom krugu, koji je zaista eminentan. Ljudi koji su dobijali te nagrade su umjetnici iz različitih oblasti, koji su ostavili značajan trag u srpskoj kulturi i umjetnosti. Nagrada je potvrda nastojanja da se u toj oblasti radi nešto novo i da se u korist muzike ovog prostora, folklorne i muzičke tradicije naših krajeva, da se to verifikuje dodjelom ove nagrade - dodaje Savić.\nS obzirom na to da je Savić dirigent SPD “Jedinstvo”, još od 1992. godine, on je naveo da je rad tokom protekle godine, u pandemiji, bio usklađen sa uslovima, ali da su uspjeli koliko-toliko da održe kontinuitet u radu.\n- Imamo raznih planova i aktivnosti koje ne možemo precizirati. Ovih dana razgovaramo o konkretnim dešavanjima i svi se nadamo da će pandemija da se smiri, te da nam omogući da realizujemo planirano – navodi Savić i dodao da se planovi tiču nastupa na “Danima Vlade Miloševića”, koji bi trebalo da budu održani u aprilu, te nastupa uoči Spasovdana ispred Hrama Hrista Spasitelja, ali i drugih koncerata u Banjaluci i regiji.\nTokom višedecenijskog rada u svijetu muzike, Savić je bio dirigent brojnih horova, vokalnih ansambala i orkestara, a za svoj rad nagrađivan je brojnim priznanjima. S “Jedinstvom” je ostvario više od hiljadu različitih koncerata u državi i inostranstvu, dok je sveukupno, s različitim ansamblima, realizovao više od dvije hiljade nastupa. Za potrebe horova, napisao je više od 250 kompozicija, a pokretač je i osnivač Međunarodnog horskog festivala “Banjalučki horski susreti”.


Press Online :: Vojvodina :: Maltretiraju meštane zbog jeftinijeg kvadrata\nNemaju mira: U Ruskom Selu kod Kikinde\n12. 03. 2012. - Autor: P. Trnić\nMaltretiraju meštane zbog jeftinijeg kvadrata\nMeštani Ruskog Sela nadomak Kikinde već tri godine strepe za svoju bezbednost, otkako su se u to selo doselile dve porodice Petrovića, njih dvadesetak, koji su u potrazi za praznim kućama počeli da terorišu meštane.\nKako za Press kaže predsednik Mesne zajednice Rusko Selo Imre Kabok, na udaru Petrovića su i oni koji ne žive u selu već imaju kuće koje su nasledili ili su ostale prazne, pa sve ređe dolaze u selo. Posebno u takozvanom starom delu sela, gde ima više od stotinu praznih kuća.\n- Pokušali smo da u saradnji sa policijom iz Kikinde zaustavimo javašluk porodice Petrović, ali bez uspeha. Nisu vredele ni krivične prijave, niti solidarnost građana koji ne mogu da spreče članove ove porodice da ulaze u prazne kuće i da vrše prinudu nad našim građanima da im prodaju kuću u bescenje - kaže Kabok, koji je i član Opštinskog veća u Kikindi.\nKako kažu u Ruskom Selu, Petrovići su u poslednje tri godine provalili u pet kuća, u njima privremeno živeli i kada bi uništili sve što je vredno ili kada bi nameštaj rasprodali, jednostavno bi prelazili u drugu praznu kuću.\nNapušteno 150 kuća\nU selu ima još više od 150 napuštenih kuća, ali meštani kažu da Petrovićima to ne daje za pravo da ih terorišu i da im otimaju imovinu, kao ni ljude koji su stekli ili nasledili kuću i zbog drugih životnih okolnosti napustili svoje Rusko Selo.\n- Čim saznaju da Petrovići nameravaju da se usele ili to učine građani, odmah moraju obavestiti nas u Mesnoj zajednici ili rođake vlasnika tih kuća. Savetovao sam meštanima da ne potpisuju nikakve ugovore sa Petrovićima - zaključuje Imre Kabok.\nPolicija iz Kikinde podnosila je više krivičnih prijava protiv Đurice Petrovića (36), koji je nedavno Slobodana M. (44) u njegovoj kući držao u kućnom pritvoru i prisiljavao batinama da potpiše ugovor o prodaji kuće. Slobodan M., i pored toga što ga je Đurica tukao pesnicama, nije pristao da potpiše ugovor.\nPolicija je podnela i krivične prijave protiv Siniše, Svetlane i Ileša Petrovića, koji su Milanku i Žarka Matića, koji žive u Pančevu, prilikom dolaska da provetre svoju kuću u Ruskom Selu takođe pretukli i prisiljavali ih da im prodaju kuću.


Konkurs za istraživačke novinare - oradio.rs\nNovosadska novinarska škola otvorila je poziv za nominacije za nagradu za istraživačke priče objavljene u periodu između 1. januara i 31. decembra 2016. godine. Teme bi trebalo da govore o društvenim pitanjima u vezi sa zloupotrebom moći i osnovnih ljudskih prava, korupcijom i organizovanim kriminalom u Srbiji.\nZa nagradu EU za istraživačko novinarstvo mogu se nominovati priče koje su objavljene ili emitovane u bilo kom mediju u Srbiji: štampanom, radio, TV, onlajn mediju ili njihovoj kombinaciji. Za nagradu može biti nominovan novinar ili grupa novinara. Konkurs je otvoren za sve profesionalne novinare koji su zaposleni ili na neki drugi način angažovani u medijima.\nOvaj konkurs uključuje i potkategoriju, nagradu za najbolju priču mladog istraživačkog novinara. Mladi istraživački novinar takođe se kvalifikuje i za opštu nagradu. Za nagradu se mogu nominovati istraživačke priče koje su objavljene ili emitovane u medijima u Srbiji (namenjene publici u Srbiji) na srpskom jeziku ili jezicima manjina.\nNominacije za istraživačke priče objavljene u medijima u Srbiji koje nisu objavljene na srpskom jeziku treba da prati odgovarajući prevod na srpski jezik. Nagradni fond iznosi 10.000 evra, a do tri najbolja učesnika će biti nagrađena.\nIndividualne nagrade kreću se u rasponu od 3.000 do 5.000 evra. Nagrada za kategoriju "najbolja priča mladog istraživačkog novinara" iznosi 3.000 evra.\nKompletno uputstvo za podnošenje prijava / nominacija, kao i prijavni formulari dostupni su na internet sajtu: http://www.novinarska-skola.org.rs/sr/?p=5146.\nRok za podnošenje prijava je 29. mart 2017.


Tanjug 20. februara 2019. 13:23\nBEOGRAD – Mministarka građevinarstva, saobraćaja i infrastrukture Zorana Mihajlović sastala se danas sa prvim potpredsednikom Evropske banke za obnovu i razvoj Jirgenom Rigterinkom i direktorkom EBRD za Zapadni Balkan Zuzanom Hargitaj, sa kojima je razgovarala o aktuelnim i budućim infrastrukturnim projektima i nastavku dobre saradnje.\n„Imamo odličnu partnersku saradnju sa EBRD, o čemu govori i činjenica da je vrednost infrastrukturnih projekata koje EBRD finansira od 2001. godine skoro milijardu evra. Pored trenutnih projekata koje zajednički realizujemo, očekuje nas pre svega početak izgradnje „auto-puta mira“ Niš-Merdare-Priština, deonice od Niša do Pločnika, kao i nastavak saradnje na regionalnom povezivanju“, rekla je Mihajlovićeva.\nOna je istakla da je regionalno povezivanje Srbije jedan od glavnih prioriteta i da očekuje da izgradnja „auto-puta mira“, na deonici Niš-Pločnik, dužine 39,5 km i vrednosti 220 miliona evra, počne što je pre moguće, navodi se u saopštenju iz njenog kabineta.\nJirgen Rigterink, prvi potpredsednik EBRD-a, istakao je da ova banka ima odličnu saradnju sa Srbijom i čestitao potpredsednici Mihajlović na uspešnom vođenju projekata.


Osiguranje računara i prateće opreme - DDOR osiguranje\nDa se Vaše poslovanje razvija u pravom smeru.\nSavremena tehnologija nije jeftina, ali jeste osetljiva i na njoj počiva poslovanje svakog savremenog preduzeća. Podaci koji su na računarima sačuvani za firmu imaju neprocenjivu vrednost. Međutim, njihovo spasavanje može da košta čitavo bogatstvo. DDOR Novi Sad Vam obezbeđuje punu zaštitu u slučaju da Vaša dragocena oprema nastrada.\nZaštita kompletnih sistema i podataka\nDDOR Vam omogućava da na jednoj polisi osigurate kompletnu računarsku opremu (personalne računare, procesnu, mrežnu oprema, mainframe, pomoćnu aparaturu, klima i energetske uređaje i dr.) i instalacije sa pripadajućom opremom.\nUkoliko želite, možete ugovoriti i osiguravajuće pokriće za spoljne nosače podataka (npr. magnetne trake i diskove), troškove ponovnog formiranja podataka, troškove za najam drugog računara.\nOd čega možete osigurati Vašu opremu?\nJednom polisom zaštićeni ste od nepredviđenih troškova u slučaju požara, udara groma, eksplozije, oluje, grada (tuče), vode i pare, pada letelice, manifestacija i demonstracija, klizanja tla, odronjavanja zemljišta, snežne lavine, loma mašina, provalne krađe i razbojništva.\nDodatno možete ugovoriti i troškove gubitaka podataka usled lomljenja (uništenja) ili gubitka nosača podataka za vreme prenosa ili usled brisanja zbog delovanja magnetnog polja ili sl. Takođe, možete da izaberete i pokrivanje troškova zakupa drugih računara.\nUšteda u premiji može se ostvariti ugovaranjem Vašeg većeg učešća u šteti – franšize.


Grand trade donacijom sportske opreme podržao OKI "Banjaluka"\nNova profesionalna sportska oprema stigla je na adresu Odbojkaškog kluba invalida Banjaluka.\nKompanija Grand trade pripremila je iznenađenje za svih 18 članova Kluba i donirala im kvalitetne komplet trenerke, dresove i profesionalne lopte za utakmicu, koje su neophodne jednom od najaktivnijih sportskih kolektiva u Republici Srpskoj i Srbiji za učestvovanje na sportskim takmičenjima.\n“Prije svega se zahvaljujem kompaniji Grand trade što je prepoznala u nama jednog partnera koji sigurno neće razočarati u smislu ni rezultata ni pojavljivanja kako u Republici Srskoj i Srbiji, tako i na međunarodnoj sceni. Donacija nam znači mnogo iz prostog razloga što smo u proteklih deset godina vrlo teško dolazili do sponzora, pogotovo u ovom periodu pandemije, ali mi ćemo svojim radom pokazati da smo prava ekipa koju mnogi trebaju podržati, rekao je Novak Grbić, predsjednik Odbojkaškog kluba invalida Banjaluka.\nU kompaniji Grand trade kažu da se trude da u podršci koju pružaju brojnim organizacijama, poput humanitarnih i kulturnih, uvijek nađu mjesto i za sportske kolektive. Naročito su, ističu, svjesni otežanog rada sportskih klubova usljed pandemije korona virusa.\n"Kompaniji Grand trade je svakako namjera da podrži i rad sportskih klubova u realizaciji njihovih ciljeva i putu do što boljeg uspjeha. Drago nam je i da bar kroz ovakve donacije možemo doprinijeti i probuditi svijest o potrebi za što većom inkluzijom osoba sa invaliditetom u našem društvu i sportu.", rekla je Milana Sitničić, portparol kompanije Grand trade.\nVrijedna sportska oprema donirana je klubu koji je od 2002. godine jedini šampion Republike Srpske i najuspješniji u kolektivnim sportovima invalidnih lica u Srpskoj. Pored mnogobrojnih priznanja,veliki broj članova ovog kluba nastupa i za reprezentaciju Srbije na evropskim i svjetskim takmičenjima.\n"Grand trade" donirao tonu hrane narodnoj kuhinji "Mozaik prijateljstva"\nStavlja jednoj porodici metu na čelo\nGrand Trade: Zaista nam je neshvatljivo da Stanivuković svjesno obmanjuje javnost


Vreme - Ekonomija: Ideja naša, članarina vaša\nVREME 1344, 6. oktobar 2016. / VREME\nZašto se privrednici bune zbog novog zakona o privrednim komorama, da li je on u skladu sa Ustavom Srbije, i da li je reč samo o još jednom parafiskalnom nametu\nAko do kraja godine ne bude bilo promena, od prvog dana 2017. stupiće na snagu Zakon o privrednim komorama, koji je bio usvojen u Skupštini Srbije 29. decembra 2015. Novi zakon, u članu 10, predviđa da su članovi Privredne komore Srbije (PKS) "svi privredni subjekti koji obavljaju registrovanu poslovnu delatnost na teritoriji Republike Srbije", a da se članstvo u PKS-u stiče samim činom upisa u Registar privrednih subjekata, odnosno u APR. Iako se još ne zna kolika će biti članarina koju će – hteli, ne hteli – morati da plaćaju svi privrednici u Srbiji, ako se ništa ne izmeni, ostaće na snazi aktuelni cenovnik: Komora će dobijati 0,19 odsto od bruto plate svakog zaposlenog, svakog meseca. U slučaju da je reč o firmi koja ima do desetoro zaposlenih, ona će morati da plaća fiksno oko 800 dinara mesečno. Na ovaj način, firme u Srbiji su vraćene na stanje do 2013. godine, kada je, takođe, članarina u PKS-u bila obavezna.\nOvaj zakon je izazvao negodovanje kod privrednika i njihovih udruženja. Dok još nije ni bio usvojen, Američka privredna komora (AmCham), Nacionalna alijansa za lokalni ekonomski razvoj (NALED), Mreža za poslovnu podršku i Savet stranih investitora (FIC) uputili su kritike na ovaj zakon – da je sve organizovano po hitnoj proceduri, bez javne rasprave, da je reč o (još jednom) parafiskalnom nametu, da će Skupština PKS sama odlučivati o visini članarine, da bi ovaj zakon doveo do pada Srbije na "Doing Business" listi Svetske banke, ali i da je uvođenje obavezne članarine "suprotno principu dobrovoljnosti u poslovanju".\nUTERIVANJE FIRMI U OBAVEZNO ČLANSTVO: Predsednik Privredne komore Srbije Marko Čadež\nSa druge strane, podršku ovom zakonu dali su Privredna komora Austrije, Delegacija nemačke privrede u Srbiji, kao i Britansko-srpska komora, uz ocenu da je ovaj zakon "veliki korak napred", da predstavlja modernizaciju PKS-a, i da je obavezna članarina "dobar predlog". Predsednik PKS-a Marko Čadež tada je rekao da "uvođenje obaveznog članstva u PKS od 2017. godine ima za cilj da uspostavi reprezentativnost te asocijacije", kao i da "privreda pred Vladom Srbije govori jednim jezikom i zastupa jedinstvene stavove, a ne pojedinačnih interesnih grupa", dodajući da obavezno članstvo nije pitanje novca od članarine, već reprezentativnosti.\nČadež je početkom septembra ponovo govorio o ovoj temi, natuknuvši da će se privreda, ili jedan njen deo, ipak pitati o visini članarine: "Neće nikakve članarine biti, a da privreda sama ne kaže da je to ono što ona sebi može da priušti i da prihvati. Dakle, od onog najmanjeg do onog najvećeg subjekta", a na pitanje šta privrednici dobijaju za svoj novac, Čadež je, između ostalog, naveo usluge edukacije i digitalizacije. "Kada bi danas pogledali šta određena kompanija, recimo srednja kompanija, može da dobije za tu članarinu, videćete da su te usluge koje ona dobija možda i nekoliko puta vrednije od onoga što se plati kao članski doprinos i tako i treba da bude", prenela je TV N1.\nMeđutim, Uroš Momirović, generalni direktor kompanije Mona, za "Vreme" kaže da niko privrednicima ne može da nametne da postanu član nekog udruženja. "Obavezno članstvo u Privrednoj komori je ugrožavanje naših ustavom garantovanih sloboda – kako da budemo članovi nekog udruženja tako i da ostanemo van svakog udruženja. Mi ne želimo da budemo član Privredne komore, jer smatramo da Privredna komora Srbije nikada nije zastupala interese privrede. Zaista ne znam šta nam to PKS nudi za tu članarinu. Privredna komora je podržala svako povećanje poreza privredi. Koga oni predstavljaju? Ne vidim nikakvu korist od članstva u PKS-u, a tek neće biti koristi ako bude bilo obaveznog članstva. Ako oni budu imali sve privrednike kao članove, zašto bi išta radili?", pita se Momirović.\nNa pitanje koliki bi trošak za Monu bio ova obavezna članarina, Uroš Momirović kaže: "Iskreno, nismo precizno računali, ali bio bi između 1,2 i 1,5 miliona dinara godišnje. Međutim, nije reč samo o tom trošku. To je samo jedan od parafiskalnih nameta – nije da je samo taj jedan, pa da kažemo da nema veze. Ovo je praktično neka vrsta poreza – vi kad stavite da vam se obračunava nešto u odnosu na plate, to nikako ne može da se nazove članarinom. Ako hoće članarinu, zašto je ne definišu, pa da velika preduzeća plaćaju jednu sumu, srednja drugu, i tako dalje."\nI zbilja, ako se pogleda Ustav Srbije, novi zakon o privrednim komorama je u direktnom sukobu sa članom 55 Ustava. Ovaj član govori o slobodi udruživanja i glasi: "Jemči se sloboda političkog, sindikalnog i svakog drugog udruživanja i pravo da se ostane izvan svakog udruženja." Upravo zbog toga, početkom oktobra je Udruženje za zaštitu ustavnosti i zakonitosti (UZUZ) podnelo Ustavnom sudu Inicijativu za ocenu ustavnosti spornih odredbi ovog zakona i njihove saglasnosti sa Evropskom konvencijom o zaštiti ljudskih prava i sloboda. Kako stoji u njihovom saopštenju, "sporne odredbe su u suprotnosti sa Ustavom zajamčenim pravom da se ostane van svakog udruženja, sa Ustavom definisanom slobodom preduzetništva koja isključuje mogućnost ovakvog oblika ograničavanja, kao i praksom Evropskog suda za ljudska prava prema kojoj članstvo u udruženjima u kojima pretežu privatnopravni interes, poput Privredne komore Srbije, ne može biti obavezno". Ujedno, u UZUZ-u navode i da je "obavezno članstvo u Privrednoj komori i plaćanje članarine štetno, jer se time privredi nameće novi namet; visina članarine u Privrednoj komori se vezuje za bruto primanja zaposlenih, čime se direktno demotivišu nova zapošljavanja i povećanje plata i u budućnosti otvara prostor za uvođenje novih ograničenja i nameta privredi".\nNa primedbu da Ustavni sud ima takvu praksu da neke slučajeve "razmatra" i po nekoliko godina, Savo Manojlović, predsednik Udruženja za zaštitu ustavnosti i zakonitosti, za "Vreme" kaže: "Upravo zato je sledeća planirana aktivnost Udruženja lobiranje da 25 narodnih poslanika potpiše identičan tekst, čime će to postati zvaničan predlog za ocenu ustavnosti i zakonitosti, a na taj način se donekle skraćuje ceo postupak – o njemu automatski odlučuje plenum od 15 sudija, a ne postoji mogućnost da ga odmah u početku odbaci troje sudija, što bi moglo da se dogodi kada bi pojedinac podneo inicijativu." Manojlović dodaje i da je u razgovorima sa UZUZ-om, mnogo privrednika najavilo bojkot ovog zakona. "Mi ne okrivljujemo novog ministra, on je tek stigao i nije on doneo ovu odredbu. Ali, po nama, on ima veliku šansu da ubeleži pozitivan poen kod privrednika i učini nešto za izgradnju boljeg privrednog ambijenta. Ovaj slučaj neodoljivo podseća na reformu pravosuđa, kada je kompletna sudijska struka bila protiv tadašnjeg reizbora, kao i na nedavni štrajk advokata. U oba slučaja ovi projekti su neslavno završeni", kaže Manojlović.\n"Vreme" je pokušalo da dođe do sagovornika iz Privredne komore Srbije. No, kako nam je rečeno, iz PKS-a se neće oglašavati na ovu temu do kraja nedelje. Tako, čitaoci "Vremena" će ostati uskraćeni za odgovore na neka od sledećih pitanja – zašto deluje da je novi zakon o komorama u suprotnosti sa Ustavom Srbije, kolika će biti članarina, koliko je smanjen prihod PKS-a od članarina nakon ukidanja obaveznog članstva 2013, koliko je članova od tada do danas napustilo PKS, kakav je komentar na reakciju privrednika i njihovih udruženja...\nSa druge strane, zanimljivo je suprotstaviti Čadežovu izjavu od pre mesec dana ("Usluge treba da finansiraju naš rad, ne članarina – članarine će učestvovati sa 20 odsto u finansiranju Privredne komore, a ostatak će stići od usluga koje pruža privredi"), sa onim što piše, na primer, u članu 33 novog zakona, gde su članarine navedene na prvom mestu kao izvor prihoda. Ako pogledamo finansijski izveštaj PKS-a za 2015. godinu, videćemo da je prihod od članarina – i to sada, dok članstvo nije obavezno – skoro dvostruko veći (624 miliona dinara, odnosno oko 5,1 milion evra) od prihoda od prodaja roba i usluga (319 miliona dinara – 2,6 miliona evra). Kako Čadež i PKS misle da se ovaj odnos promeni dodatnim povećanjem prihoda od članarina, nije poznato. Na primer, u 2012, poslednjoj godini kada je članstvo u PKS-u bilo obavezno, Komora je od članarina prihodovala oko 5,5 miliona evra. To bi značilo da bi prihod od usluga morao da poraste skoro devet puta, na 22 miliona evra, kako bi se ova Čadežova "formula" obistinila. S obzirom na to da su, po Članu 2 Zakona, privredne komore, između ostalog, i neprofitne, postavlja se pitanje i kuda će sa tolikim povećanim prihodom i, najverovatnije, povećanom dobiti. Prema Zakonu o udruženjima,\nudruženja nemaju pravo da ostvarenu dobit od privredne ili druge delatnosti raspodeljuju svojim osnivačima, članovima, članovima organa udruženja, direktorima, zaposlenima ili sa njima povezanim licima, a statut PKS-a predviđa da "Komora eventualni višak prihoda nad rashodima na godišnjem nivou, koristi isključivo za ostvarivanje poslova utvrđenih Zakonom (o privrednim komorama) i Statutom".\nNa kraju, postavlja se i pitanje članstva u Komori preduzeća u većinskom ili potpunom vlasništvu države. Prema novom zakonu, i oni su obavezni da budu članovi PKS-a – jer su obavezna sva privredna društva – a među njima je i mnoštvo gubitaša. Na primer, Železnice Srbije već niz godina dobijaju državnu pomoć koja se meri stotinama miliona evra, a opet, i ova kompanija – jer su obavezne sve – moraće da daje "harač" za PKS. Takođe, godinama se govori o neefikasnom upravljanju EPS-om, o velikim gubicima, "curenjima" na sve strane i neophodnim promenama zarad održivog poslovanja. No, ovim zakonom, ako članarina ostane tih pomenutih 0,19 odsto, taj i takav EPS će biti obavezan da godišnje na ime članarine uplaćuje 674.000 evra Privrednoj komori, a da mu PKS apsolutno ništa ne može pomoći u poslovanju niti u poziciji na tržištu, s obzirom na to da je, uz nekoliko izuzetaka, i dalje suštinski monopolista. Tih nekoliko stotina hiljada evra koje će odlaziti PKS-u zaista ne deluje mnogo u odnosu na ukupne prihode EPS-a od skoro dve milijarde evra (225 milijardi dinara u 2015), ali predstavlja dobar primer potpuno nepotrebnog troška.


Makedonija u fokusu | 381 vesti\nBy RedakcijaPosted on May 14, 2015\nPosle prošlonedeljnog terorističkog incidenta u Makedoniji život u Kumanovu se polako normalizuje, a u Skoplju opozicija i dalje traži ostavku vlade. U međuvremenu, ostavke su podneli ministri unutrašnjih poslova i saobraćaja i veza – Gordana Jankulovska i Mile Janakijeski, na čija su mesta već izabrani Mitko Čavkov, dosadašnji direktor Biroa za javnu bezbednost i Vlada Misajlovski, dosadašnji direktor Javnog preduzeća za puteve.\nSkopski mediji navode da su Jankulovska i Janakijeski morali da podnesu ostavke, pošto je ambasadorska šestorka (ambasadori Sjedinjenih Američkih Država, Evropske unije, Nemačke, Francuske, Velike Britanije i Italije) ukazala premijeru Grujevskom da su pripadnici policije bili u vezi, odnosno pregovarali sa teroristima, koji su učestvovali u oružanom napadu u Kumanovu. Ocenjuje se da su pregovore o prekidu borbe s policijom teroristi prepoznali kao znak slabosti i nastavili sukobe još većom žestinom. Ostavku je podneo i direktor Uprave za bezbednost i kontraobaveštavanje Sašo Mijalkov.\nBilans okršaja u Kumanovu su 22 izgubljena života, 25 oštećenih kuća čiji će vlasnici dobiti po 1600 evra i rekonstrukciju domova o trošku države, 62 privremeno raseljene porodice… Pored osam poginulih policajaca ranjeno ih je 37. Makedonski MUP je saopštio da je zarobljeno 30 terorista. Za 28 njih su izneti podaci koji ukazuju da se radi najvećim delom o žiteljima Makedonije i Kosova, jedan je državljanin Albanije, a jedan Nemačke.\nStrah, sumnje i nelagodnost u Kumanovu, međutim, i dalje postoje.\nOpozicija na ulicama u protestima\nDemonstracije u Skoplju nastavljene su i ove sedmice. U sredu 13. maja nekoliko hiljada demonstranata se prvo okupilo pred zgradom Vlade u Skoplju, a zatim otišlo pred Osnovni sud 1, tražeći oslobađanje studenata uhapšenih na protestima prošlog utorka. Opozicioni lider Zoran Zajev je objavio prisluškivane telefonske razgovore na kojima se čuju, kako je rekao, visoki funkcioneri vladajućih partija kako dogovaraju mutne poslove i milionske tendere.\nOpozicioni poslanici, inače, već više od godinu dana bojkotuju rad parlamenta, makedonskog Sobranja. Drugi opozicioni lider, Tito Petkovski najavljuje da će se opozicija vratiti u parlament tek na onoj sednici na kojoj se bude glasalo o prelaznoj vladi, odnosno kada premijer Nikola Grujevski sa svojim kabinetom podnese ostavku.\nTag: Kumanovo Makedonija\nPrevious post: Novosti u bodovanju za osnovce\nNext post: Prvi multikongres u Srbiji


Deljenje mrežnog štampača - Windows Help\nDeljenje mrežnog štampača\nU operativnom sistemu Windows 10 možete da delite štampač sa mnogo računara na mreži. Da biste delili štampač preko računara na koji je štampač priključen (primarni računar) sa sekundarnim računarima na koje štampač nije priključen, potrebno je da podesite postavke deljenja za štampač, povežete štampač sa primarnim računarom (bilo bežičnim putem ili putem USB kabla) i uključite štampač. Takođe proverite da li je primarni računar uključen, i povezan sa štampačem i povezan na mrežu.\nKada delite štampač, uverite se da su postavke deljenja podešene na primarnom i sekundarnom računaru. Osim toga, uverite se da znate ime primarnog računara. Više informacija potražite u odeljcima „Podešavanje postavki deljenja“ i „Pronalaženje imena računara“ pri kraju ove teme.\nDeljenje štampača putem primarnog računara\nPostoje dva načina za deljenje štampača: putem Postavki ili Kontrolne table.\nDeljenje štampača putem Postavki\nIzaberite dugme Start , zatim izaberite Postavke > Uređaji > Štampači i skeneri.\nOdaberite štampač koji želite da delite, a zatim izaberite stavku Upravljanje.\nIzaberite stavku Svojstva štampača, a zatim odaberite karticu Deljenje.\nNa kartici „Deljenje“ izaberite stavku Deli ovaj štampač.\nAko to želite, uredite ime deljenog štampača. Ovo ime ćete koristiti da biste se povezali sa štampačem sa sekundarnog računara.\nDeljenje štampača putem Kontrolne table\nUkucajte kontrolna tabla u polje za pretragu na traci zadataka, pa izaberite stavku Kontrolna tabla.\nU odeljku „Hardver i zvuk“ izaberite stavku Prikaži uređaje i štampače.\nIzaberite i držite štampač koji želite da delite (ili kliknite desnim tasterom miša na njega), izaberite Svojstva štampanja, pa odaberite karticu Deljenje.\nPovezivanje deljenog štampača sa drugim računarom\nPostoje dva načina za povezivanje deljenog štampača sa drugim računarom: putem Postavki ili Kontrolne table.\nPovezivanje deljenog štampača putem Postavki\nU odeljku Dodavanje štampača i skenera izaberite stavku Dodaj štampač ili skener.\nOdaberite željeni štampač, a zatim izaberite stavku Dodaj uređaj.\nAko ne vidite željeni štampač, izaberite Štampač koji tražim nije na ovoj listi.\nU dijalogu za dodavanje štampača izaberite stavku Izaberi deljeni štampač po imenu, a zatim unesite ime računara ili uređaja koje se odnosi na primarni računar i ime deljenog štampača u jednom od sledećih formata:\nKada vam se zatraži da instalirate upravljački program štampača, izaberite dugme Dalje da biste dovršili instalaciju.\nViše informacija o imenu računara ili uređaja potražite u odeljku „Pronalaženje imena računara“ u okviru ove teme. Podrazumevano su vam potrebni korisničko ime i lozinka primarnog računara da biste pristupili štampaču.\nDeljenje deljenog štampača pomoću Kontrolne table\nU odeljku „Hardver i zvuk“ izaberite stavku Prikaži uređaje i štampače, pa zatim izaberite Dodaj štampač.\nIzaberite željeni štampač, pa izaberite dugme Dalje. Kada se to od vas zatraži, instalirajte upravljački program štampača.\nU dijalogu za dodavanje uređaja izaberite stavku Izaberi deljeni štampač po imenu, a zatim unesite ime računara ili uređaja koje se odnosi na primarni računar i ime deljenog štampača u jednom od sledećih formata:\nPodešavanje postavki deljenja\nPostavke koje se koriste za deljenje uređaja često su podrazumevano uključene. Ukoliko nisu, sledite korake u ovom odeljku da biste ih uključili putem postavki ili kontrolne table.\nUključivanje deljenja putem postavki\nIzaberite dugme Start , a zatim izaberite Postavke > Mreža i internet > Wi-Fi.\nU odeljku Srodne postavke izaberite stavku Promeni napredne opcije deljenja.\nU dijalogu „Napredne opcije deljenja“ proširite odeljak Privatno. Zatim, u odeljku „Otkrivanje mreže“ izaberite Uključi otkrivanje mreže.\nU odeljku „Deljenje datoteka i štampača“ izaberite Uključi deljenje datoteka i štampača.\nUključivanje deljenja putem kontrolne table\nIzaberite stavke Mreža i internet > Centar za mrežu i deljenje > Promeni napredne opcije deljenja.\nU odeljku „Deljenje datoteka i štampača“ izaberite „Uključi deljenje datoteka i štampača“.\nPronalaženje imena računara\nDa biste povezali sekundarni računar sa štampačem, potrebno vam je ime primarnog računara, takođe poznato kao ime računara ili ime uređaja.\nPronalaženje imena računara u postavkama\nU polje za pretragu na traci zadataka unesite upit ime računara.\nIzaberite stavku Pogledajte ima računara.\nIme računara biće prikazano u okviru „Ime uređaja“.\nPronalaženje imena računara u kontrolnoj tabli\nIzaberite stavke Sistem i bezbednost > Sistem > Prikaz imena ovog računara.\nIme računara biće prikazano u okviru „Ime računara“.\nPoslednji put ažurirano: 01.02.2019.


Uspješna zimska turistička sezona na Bjelašnici, Igmanu i Jahorini – Senzor.ba\nDuša dobre vile vratila se svom Gospodaru\nOd polja do stola: Rađanje bh. Agrokora je sada moguće\nNaime, realizacija projekta “Škola skijanja” za sve učenike šestih razreda osnovnih škola u organizaciji Ministarstva za obrazovanje, nauku i mlade Kantona Sarajevo započela je 7. februara i trajat će šest sedmica. Planirano je da u tom projektu učestvuje oko 4.000 učenika iz 65 osnovnih škola sa područja Kantona Sarajevo.\n“Obzirom na trenutne uslove na planini, gdje imamo više od 70 centimetara snijega i svaki dan svih sedam instalacija i oba ski-vrtića, kraj skijaškoj sezoni na našoj planini se ni ne nazire”, objasnila je.\n“Ali se naše najveće zadovoljstvo svakako ogleda u pozitivnim utiscima svih koji su posjetili Jahorinu i odličnoj atmosferi koja je ovladala ovom planinom”, istakla je.\nPolicijske uniforme proizvedene u BiH koriste se širom Evrope, zašto ne i u vlastitoj državi\nInfografika: Trgovina vodom u regiji


Studenti pozivaju poslodavce na sajam 25. aprila u Sarajevu\nNaslovnica NAJNOVIJE Obrazovanje Studenti pozivaju poslodavce na sajam 25. aprila u Sarajevu\nSarajevo – Studentski parlament Univerziteta u Sarajevu realizuje projekat pod nazivom “Sajam studentskih poslova i organizacija 2014”. Sajam će biti održan 25. aprila tekuće godine na Trgu oslobođenja – Alija Izetbegović u Sarajevu.\nProjekat omogućava susret kompanija i studenata na jednom mjestu. Cilj projekta jeste da se studenti podstaknu na aktivnije traženje posla, ulažu u svoju karijeru i obrazovanje te da razviju poslovne vještine prije završetka studija. S druge strane, poslodavci imaju pristup mladom, obrazovanom i kvalitetnom kadru što kao ishod donosi obostrano zadovoljstvo, prenosi portal SEEbiz.net.\nKompanije koje budu učestvovale će dobiti jedinstvenu priliku ovakve vrste da svoj rad prezentuju studentskoj populaciji te istoj ponude i mogućnost volontiranja, sezonskog zaposlenja, honorarnog rada, obavljanja pripravničkog staža ili stručne prakse.\nKompanije svoju prijavu za učešće na sajmu mogu izršiti putem mail-a [email protected], kako bi se što prije obavio sastanak sa onim zainteresovanim u svrhu informisanja o aktivnostima u narednom periodu.


Uragan Sendi preti istočnoj obali SAD\nČovek posmatra oluju u Oušn Sitiju u saveznoj državi Nju Džerzi\nUragan Sendi, koji se kreće duž atlantske obale, će se spojiti sa dva zimska olujna sistema sa severa i pretvoriti u „supernevreme“\nIstočni deo Sjedinjenih Država se priprema za – kako meteorolozi kažu – jedno od najtežih nevremena koje je ikada pogodilo kopno. Uragan Sendi se kreće duž atlantske obale i očekuje se da se spoji sa dva zimska olujna sistema koji se približavaju sa severa i pretvori u „supernevreme“ koje će na pojasu od nekih 1200 kilometara da pogodi gotovo 60 miliona stanovnika.\nMeđu velikim gradovima koji se pripremaju za oluju su Vašington, Baltimor, Njujork, Fuiladelfija i Boston. Upozorenja su postavljena duž cele istočne obale Sjedinjenih Država, na koju uragan treba direktno da naleti sutra uveče. Nekoliko država se priprema za jake vetrove, velike padavine i poplave, a na nekim područjima i snežne padavine.\nJačina vetrova uragana Sendi je oko 120 kilometara na sat, sa jačim povremenim udarima koji dostižu snagu od 165 kilometara u blizini središta nevremena. Vlasti pozivaju stanovnike da obezbede rezerve pijaće vode, konzervirane hrane i baterija i budu spremni da provedu nekoliko dana bez električne energije.\nVašington, Njujork, Pensilvanija, Merilend, Virdžinija i Severna Karolina su proglasile vanredno stanje, dok je u nekim delovima Delavera obavezna evakuacija. Bela kuća je saopštila da je predsednik Barak Obama naredio funkcionerima federalne službe za elementarne nepogode da budu spremni za akciju. Predsednik je otkazao nekoliko kampanjskih skupova da bi ostao u Beloj kući i nadgledao situaciju.


SK ASI-MUR / СК АСИ-МУР / CS IAS-AIT / UC ASI-IWA : Čekanje koje život znači\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 21 of Sep, 2020 [09:27 UTC]\nČekanje koje život znači\nPetak 08. September 2006. [07:14:00 UTC] (1020 čitanja)\nBeograd - U 48 zdravstvenih ustanova u Srbiji na osam skupih dijagnostičkih procedura i operacija čeka 20.000 ljudi.\nBeograd - U 48 zdravstvenih ustanova u Srbiji na osam skupih dijagnostičkih procedura i operacija čeka 20.000 ljudi.\nListe čekanja prave se za snimanje skenerom, magnetnom rezonancom, koronarografiju, katetarizaciju i operaciju srca, ugrađivanje graftova od veštačkih materijala, endoproteze kuka i kolena, i za zračnu terapiju onkoloških pacijenata.\nSama činjenica da neophodnu medicinsku pomoć čekaju oboleli od malignog tumora, ili oni kojima je potrebna operacija srca je bizarna. Ministar zdravlja Tomica Milosavljević očekuje da će liste čekanja biti ukinute u narednih nekoliko godina ali je uslov za to je da se u zdravstvenim ustanovama obezbedi adekvatan prostor, oprema, potrošni materijal i da se uredi sistem kroz jačanje kvaliteta i mera kontrole. U nastojanju da ispunimo te uslove, poslednjih godina radimo i kupujemo ono što je trebalo da se kupi sredinom devedesetih godina.\nNa pregled skenerom u KBC Zemun čeka 870, u Užicu 700, u Subotici 400, u Novom Pazaru 190 pacijenata, u Požarevcu 320. Prema podacima Ministarstva zdravlja, sve bolnice u Srbiji izuzev Sremske Mitrovice imaju skener, a 65 odsto dijagnostičkih procedura završi se u roku od 30 dana, dok je u Beogradu je nešto lošija situacija.\nNa dijagnostiku magnetnom rezonancom, prema podacima Ministarstva zdravlja, 34 odsto dijagnostičkih procedura obavi se u okviru 30 dana, a prosečno se čeka tri meseca.\nPrema zvaničnoj listi iz RZZO, koronarografiju ili katetarizaciju u Institutu "Dedinje" čeka 3.000 ljudi, a prema podacima Ministarstva zdravlja 1.818. Za baj-pas u "Dedinju" na listi je 1.000, stent 1.200, graft 1.200, valvulu 800 ljudi. U Institutu u Sremskoj Kamenici koronarografiju čeka 900, stent 100, a valvulu 120 pacijenata.\n[ Vreme izvršavanja: 0.10 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 1.35 ]


Vozači Tesla automobila mogu da zatraže pristup beta testiranju autonomne vožnje | PC Press\nVozači Tesla automobila mogu da zatraže pristup beta testiranju autonomne vožnje\n29. septembar 2021. 28. septembar 2021. Nemanja Momčilović\nTesla je počeo sa uvođenjem Full Self Driving beta testa koji omogućava korisnicima da isprobaju autonomnu tehnologiju pre njenog šireg objavljivanja. Kompanija će nedelju dana procenjivati ponašanje u vožnji kako bi smanjile šanse za sudar.\nTesla ne reaguje na zvanične preporuke za poboljšanje beta verzije\nOvaj potez mogao bi povećati pojavu beta verzija za punu samoupravljačku vožnju i pomoći Tesli da poboljša sistem za šira izdanja. Upravo pokrenuti FSD 10.1 beta stigao je kao proba, ali budući softver bi mogao biti unapređeniji ili pre doći do šire javnosti.\nNovi vođa Nacionalnog odbora za bezbednost saobraćaja, Jennifer Homendi, nedavno se pridružila kritičarima optužujući Teslu za neodgovoran marketing za FSD tehnologiju koja bi mogla dovesti do opasne zloupotrebe. Takođe je tvrdila da Tesla ne reaguje na zvanične preporuke za poboljšanja. Beta zahtevi mogu pomoći Tesli da postigne svoje ciljeve ranije, ali neće rešiti pitanje bezbednosti FSD-a i da li bi kupci trebalo da testiraju polu-autonomne funkcije na javnim putevima.\n← Space Elevator: Lift za svemir\nKineska centralna banka blokirala transakcije kriptovalutama kako bi smanjila “rizike” →


Trećina Rusa veruje da je rat sa Amerikom moguć - Sputnjik Srbija\n14:35 24 Novembar 2020\nTrećina Rusa veruje da je rat sa Amerikom moguć\n08:25 17.04.2017 Preuzmite kraći link\nVećina građana Rusije i dalje ne veruje u mogućnost izbijanja sukoba Vašingtona i Moskve, iako je 30 odsto ljudi tu mogućnost potvrdilo, pokazalo je istraživanje koje je sproveo Sveruski centar za istraživanje javnog mnjenja.\nPreciznije, 16 odsto građana Rusije tvrdi da je rat apsolutno nemoguć, 47 odsto smatra da je malo verovatan, 16 odsto misli da je rat moguć, dok 14 procenata veruje da je rat već u toku.\nTrampov savetnik za bezbednost: Rusko-američki odnosi na najnižem nivou\nIstovremeno, istraživanje je pokazalo da je odnos ruskih građana prema američkom predsedniku Donaldu Trampu za poslednjih mesec dana pogoršan, a preko trećine ispitanika kazalo je da mu ne veruju, dok jedna petina tvrdi da je razočarana.\nPored toga, čak 80 odsto ispitanika negativno je ocenilo rusko-američke odnose, smatrajući ih „hladnim“ ili „neprijateljskim“, dok se trećina nada da će oni biti popravljeni.\nAnketa je sprovedena od 11. do 12. aprila ove godine, a u njoj je učestvovalo 1.200 ljudi.\nStatistička greška, navodi Centar, nije veća od 3,5 procenata.\nmogućnost, anketa, rat\n14:34 Dritan Abazović na meti jednog regionalnog klana, odgovornost na direktoru Uprave policije


Baletski studio 'Idea' ponovo među najboljima\nBaletski studio 'Idea' ponovo među najboljima\nBalerine iz Obrenovca su na prestižnom takmičenju u Riminiju osvojile tri prva, četiri druga i šest trećih mesta\nSvi festivali, ali posebno oni internacionalni jesu najveća motivacija balerinama baletskog studija „Idea“. Njihova publika je već navikla na fantastične koncerte i koreografije koje ostavljaju bez daha, a ni ljubitelje baleta van granica naše zemlje ne ostavljaju ravnodušnim.\nTo je bio slučaj i sa takmičenjem u Riminiju. Blizu 2000 takmičara i baletske grupe iz Češke, Rumunije, Slovenije, Indije i drugih zemalja, nisu bili prepreka da se Obrenovčanke pokažu u najboljem svetlu.\nDevojčice su nagrađene sa tri prva, četiri druga i šest trećih mesta, ali i sa nezaboravnim iskustvom. Bez obzira na veliki broj učesnika i, kako i same kažu, izuzetno jaku konkurenciju, baletski studio „Idea“ dobio je epitet jedne od najboljih grupa.\nObrenovačke balerine sada nastavljaju sa svojim redovnim aktivnostima, nastupima u takmičenju "Pinkove zvezdice", projektima, ali i pripremama za odlazak u Bugarsku.


Opština se priključila akciji za pomoć prijevremeno rođenoj djeci | Palelive.com\nPočetna Regija Višegrad Opština se priključila akciji za pomoć prijevremeno rođenoj djeci\nOpština se priključila akciji za pomoć prijevremeno rođenoj djeci\nVIŠEGRAD – Višegrad je jedna od opština koja se uključila u akciju pomoći za prijevremeno rođenu djecu, rekao je odbornik lokalnog parlamenta Darko Andrić.\nOn je istakao da je povodom Mjeseca prijevremeno rođene djece opština na bilbordima postavila humanitarni broj 1415 kojim se donira jedna KM za kupovinu toplih krevetića za prijevremeno rođene bebe.\n“Opština na različite načine pomaže natalitet i ovo je jedan od načina da pokažemo da brinemo i o bebama koje su na svijet došle prije vremena”, dodao je Andrić i zahvalio se svima koji su pomogli ovu akciju.\nMajka prijevremeno rođenih blizankinja Snježana Tadić rekla je da Udruženje “Mrvice” na ovom području djeluje dvije godine.\n“Podrška nam mnogo znači, posebno topli krevetići. To su `mrvice` koje se bore hrabro za svoje živote i pobijede sve prepreke”, istakla je Tadićeva.\nOna je navela da ta borba i poslije izlaska iz bolnice i dalje traje i da je taj put težak majkama i porodicama, a o tome se veoma malo zna.\nTadićeva je rekla da su njene bebe rođene sa 900 i 950 grama u Užicu, a da danas imaju dvije i po godine i donose radost porodici i prijateljima.\nOrganizator ove akcije je Udruženje roditelja prijevremeno rođene djece u Republici Srpskoj “Mrvice”.\nPrethodni članakU AMD “Kneževo” i “Istočno Sarajevo” kontrole uređaja na vozilima\nNaredni članakKUD “Mladost” proslavio 65 godina rada


Teške posledice za vlasnike „Huavej“ telefona zbog rata koji je objavio „Gugl“ - Sputnjik Srbija\n18:52 20 April 2021\n17:24 20.05.2019 (osveženo 19:58 20.05.2019) Preuzmite kraći link\nKao grom je prostrujala vest agencije Rojters da „Gugl“ prekida saradnju sa kineskim „Huavejom“. „Gugl“ će, u skladu sa naredbom američkog predsednika Donalda Trampa, morati da obustavi sve poslove sa tom kineskom kompanijom, a koji se tiču transfera hardvera, softvera ili servisa.\nOve mere se ne tiču softvera otvorenog koda koji razvija „Gugl“ i koji bi „Huavej“ mogao koristiti, a najbolji primer toga je AOSP (Android Open Source Project), otvorena verzija Androida koja je dostupna kao slobodni softver.\nOve mere će se pre svega odraziti na one koji poseduju mobilne telefone kineske kompanije, kaže novinar Zoran Stanojević. Korisnici će moći da koriste Androide koji su trenutno ugrađeni na „Huavej“, ali nove verzije, koje izlaze svake godine, „Huavej“ telefoni neće moći da imaju.\n„To znači da apgrejd, sa svim novim opcijama i boljim stvarima, neće moći da radi na njihovim aparatima, koji ima kvalitet da to može da podnese. On će zaostajati za sličnim aparatima konkurentskih firmi“, objašnjava Stanojević i dodaje da postoji rešenje, koje podrazumeva da „Huavej“ počne sa izradom sopstvenog operativnog sistema.\n„Ali taj sistem bi morao da bude veoma kompatibilan sa Androidom, kako bi ljudi mogli da prelaze sa jednog brenda na drugi. Kod Androida je vrlo zgodna stvar da telefon jedne marke možete lako da zamenite za telefon druge marke. U ovom slučaju, ’Huavej‘ bi bio potpuno isključen iz toga“, kaže Stanojević.\nZa „Huavej“ je ovo, dodaje Stanojević, dramatična vest, jer je ova kompanija bila vrlo blizu toga da postane najveći svetski proizvođač mobilnih telefona. Sa razvojem sadašnje situacije, praktično je nemoguće da „Huavej“ preuzme vodeće mesto u proizvodnji mobilnih telefona od južnokorejskog „Samsunga“.\n„Rekao bih da je ova vest gora nego da je u Americi zabranjeno korišćenje i unošenje ’Huavej‘ telefona, jer bi to važilo samo za jednu zemlju. Ovo važi za ceo svet. Praktično, kupovinom ’Huavej‘ telefona čovek više nije siguran koju vrstu podrške može da očekuje, odnosno, da li će njegov aparat imati svu zaštitu koju imaju nove verzije Androida. Mislim da je stanje, ovako kako je objavljeno danas, na duži rok neodrživo“, kategoričan je Stanojević.\nAmeričke sankcije na „Huavej“, ali i na još jednu kinesku kompaniju —ZTE, koja je pod američkim sankcijama bila do prošle godine, odraziće se nepovoljno na razvoj 5G mreže, jer su, kaže Stanojević, kineske kompanije povoljno proizvodile kvalitetne proizvode spremne da budu ugrađeni u novu generaciju telekomunikacionih uređaja.\nPrestanak kupovine od kineskih kompanija značio bi potrebu da se pronađu alternativni proizvođači koji ne postoje, jer niko drugi, osim kineskih kompanija, ne može da proizvede opremu za 5G mreže u tom kvalitetu i po toj ceni.\n„Ukoliko se ta stvar preseče, samo uvođenje 5G mreže značajno će se usporiti i biće skuplje nego što bi bilo sa Kinom.“\nTrampova naredba stupa na snagu: „Huavej“ na crnoj listi\nPitanje je hoće li Kina samostalno razvijati 5G mrežu unutar svoje zemlje i da li će se druge kompanije odlučiti na saradnju sa kineskim kompanijama uprkos američkim sankcijama, jer se još ne zna kakvi će se odnosi uspostavljati između onih koji koriste kinesku 5G mrežu i onih koji će koristiti druge 5G mreže.\nMoguće je, navodi naš sagovornik, da neće biti rominga između onih koji koriste kinesku tehnologiju i drugih, što bi bio sledeći dramatičan korak:\n„U svakom slučaju, najveću cenu platićemo mi, korisnici, jer sve ono što nam je najavljivano kao fantastična stvar koju će nam 5G mreža doneti — brzine, gledanje sportskih ili bilo kojih drugih prenosa u realnom vremenu — neće moći da se realizuje. Sve to je bilo najavljivano da će biti moguće u roku od nekoliko godina. Ukoliko se ekonomski rat između Kine i Amerike nastavi sa ovakvim posledicama, teško da išta od toga može da se očekuje u narednih desetak ili petnaest godina“, smatra Stanojević.\nDo sada korisnici nisu osećali cenu uvođenja novih tehnologija, dodaje on, za istu količinu novca dobijali su bolju uslugu i veće brzine. Sada teško da bez značajnijeg podizanja cena može da se finansira uvođenje 5G mreže.\nSrećna okolnost razvoja IT industrije do sada se ogledala u tome što su Internet i preovlađujuća tehnologija, poput Androida, bili jedinstveni za ceo svet.\n„Ukoliko budemo dobili tri, četiri ili pet operativnih sistema (za sada postoje dva), biće teško promeniti brend telefona, jer to povlači jedno vrlo komplikovano prebacivanje svih podataka“, kaže Stanojević.\nKina, prema njegovom mišljenju, neće ostati nema na najnovije mere — kinesko tržište bi vrlo lako moglo da postane zatvoreno:\n„Za ’Epl‘ i neke druge američke kompanije odlazak sa američkog tržišta predstavljao bi strašan udarac, jer oni i sada, kada Kinezi slabije kupuju njihove proizvode, to stravično osećaju na svojim profitima. Kina je izuzetan potrošač američke tehnologije i izuzetan je uvoznik američkih proizvoda, iako prema Americi izvozi mnogo više. Ova stvar neće ostati bez posledica ni po Ameriku, ni po ’Gugl‘, kome nije svejedno da u Kini nastane ozbiljna konkurencija u smislu operativnog sistema i da im to smanji udeo u tržištu.“\nHuavej voljan da potpiše sporazume o nešpijuniranju\nOdluka „Gugla“, koliko god da će teško pogoditi korisnike, ne mora da pogodi i sve kompanije koje sarađuju sa kineskim kompanijama. Ono što je problem, smatra Stanojević, jeste da se na tome neće stati.\n„Kada se dođe do toga da se udari na ono što korisnik oseti, to znači da iza toga slede i neki drugi potezi. Verujem da će se bitka nastaviti“, ocenjuje naš sagovornik i povlači paralelu između događaja sa „Huavejom“ i uvođenja sankcija Rusiji.\nNije se činilo da će uvođenje antiruskih sankcija biti propraćeno sa toliko ucena i zahteva da se zemlje opredele za stranu koju podržavaju, ali to se dogodilo — isto to će se dogoditi i u američko-kineskom trgovinskom i tehnološkom ratu, sada na još globalnijem nivou.\nDok od antiruskih sankcija trpi zapadna Evropa, od američko-kineskog tehnološkog rata trpeće ceo svet, jer se u Kini proizvodi gro svetske tehnologije.\nPitanje tehnološke špijunaže je marginalno, smatra Stanojević i pitanje postavlja na višem nivou — može li Amerika da zadrži primat kao tehnološki najrazvijenija zemlja, ukoliko Kina nastavi da se razvija dosadašnjim tempom?\nUkoliko Kina nastavi da se razvija kao i do sada, postoji opasnost da Amerika kao tehnološka sila postane irelevantna. To je, zaključuje Stanojević, suština tehnološkog rata u kome se, kako kaže, zadaju ozbiljni udarci.\nAfera „Huavej“: Britanski ministar odbrane smenjen zbog curenja informacija\n5G mreža, tehnološki rat, operativni sistem, Huavej, android, kineske kompanije, mobilna telefonija, korisnici, udar, tehnološki razvoj, brend, telefoni, telekomunikacije, rešenje, razvoj, Gugl, Amerika, kvalitet, cena, otkaz, kompanije, saradnja, Gugl otkazao saradnju sa Huavejem, Huavej, ZTE, Zoran Stanojević, Kina\n18:50 Krvni ugrušci, sterilitet, nedovoljna zaštita: Šta je mit, a šta istina o vakcinama\n18:47 Američki general: Rusija hoće da oslabi potencijal SAD u svemiru\n18:29 Kuleba se požalio na Lavrova, „ruske snajperiste“, nedovoljno volje EU za sankcije Moskvi...


Protesti u Egiptu sve širi\nDemonstranti marširaju ulicama Kaira i drugih gradova u ogromnim demonstracijama protiv vlade predsednika Mubaraka\nStotine hiljada prodemokratskih demonstranata zaposelo je ulice i trgove i Kairu i drugim gradovima u Egiptu, pošto je predsednik Hosni Mubarak odbacio njihov zahtev da odmah podnese ostavku.\nU izveštajima se kaže da su se ogromne mase demonstranata okupile posle molitve petkom u nekoliko delova Kaira, kao i u drugim velikim gradovima širom zemlje. Nekoliko državnih zgrada takođe je opkoljeno demonstrantima.\nVojska je zauzela položaje oko kairskog trga Tahrir, na kome se se nalazi nekoliko desetina hiljada demonstranata. Učesnici protesta skandiraju parole i mašu egipatskim zastavama, dok se na trgu može videti sve više šatora. Demonstranti su opkolili i gradu državnog radija i televizije, kao i predsedničku palatu u kairskom predgrađu Heliopolis.\nProtivnici Mubaraka takođe su se u velikom broju okupili na drugim lokacijama, u Aleksandriji i kraj državnih zgrada u Suecu.\nKasno sinoć, Mubarak je razgnevio demonstrante koji su očekivali da će da objavi podnošenje ostavke. Umesto toga, u govoru pred televizijskim kamerama Mubarak je rekao da će donošenje svakodnevnih odluka preneti na potpredsednika Omara Sulejmana. Ta njegova izjava izazvala je uzvike negodovanja i skandiranje "mora da ode".\nEgipatska vojska je podržala prenos ovlašćenja na potpredsednika Sulejmana i pozvala demosntrante da se vrate normalnom životu. U svom današnjem saopštenju, izdatom posle sednice Vrhovnog vojnog saveta, vojska kaže da će osigurati sprovođenje reformi koje je predložio Mubarak, uključujući ukidanje 30-godišnjeg vanrednog stanja koje je omogućavalo vlastima da sprovodi strogu kontrolu nad građanima. U saopštenju se takođe obećava da će predsednički izbori, koji padaju u septembru, biti slobodni i pravedni. Vojska je zatim pozvala demonstrante da se vrate kućama, ali organizatori protesta predviđaju da će današnje demonstracije biti najmasovnije od početka prošlog meseca.\nAmerički predsednik Barak Obama rekao je da je egipatskom narodu rečeno da "postoji prenos vlasti, ali da se još ne vidi da je ta transformacija neposredna, istinska i zadovoljavajuća".


Premijera „Balkanske međe“: Miloš Biković se devojkom Barbarom na crvenom tepihu - Hello! magazin\nSrpska premijera filma „Balkanska međa“ održana je pred prepunom salom Centra “Sava”. Ostvarenje u režiji Andreja Volgina inspirisano je istinitim događajima za vreme bombardovanja u Srbij 1999. godine, a publika nije ostala ravnodušna.\n-Film je prodat u preko 30 zemalja sveta. Očekujemo da će preneti jednu snažnu emotivnu poruku i da će preneti jednu miroljubivu poruku i jednu poruku upozorenja koliko je rat jedna strašna stvar, istikao je za RTS glumac Miloš Biković koji se na premijeri pojavio u društvu devojke Barbare Tatalović.\nCrvenom tepihom su uoči projekcije prošetali i protagonisti filma Aleksandar Radojičić, Aleksandar Srećković Kubura, Nataša Ninković, Milena Radulović, ali i mnogi drugi glumci i ličnosti iz javnog života.\nMiloš Biković ponosan na “Balkansku među” i snažnu poruku mira koju film nosi


Radno vreme posade vozača i upotreba tahografa - AMSS - Centar za CPC Obuku\nRadno vreme posade vozača i upotreba tahografa\nProfesionalni vozač je vozač čije je upravljanje vozilom osnovno zanimanje, i to kada upravlja vozilom, odnosno skupom vozila kategorija C, C1, D, D1, CE, C1E, DE ili D1E i koji za obavljanje svog posla mora imati stečenu početnu kvalifikaciju odnosno periodičnu obuku. Cilj periodične obuke je da se profesionalni vozači redovno informišu o izmenama propisa u nacionalnom i međunarodnom transportu, kako bi ih mogli primeniti u svom svakodnevnom radu, kao i da redovno stiču nova i osveže postojeća znanja i veštine.\nObavezne periodične obuke profesionalnih vozača se sprovode kao jednodnevni seminari unapređenja znanja. Seminar koji je posebno interesantan i za transportna preduzeća i za same vozače je „Radno vreme posade vozila i upotreba tahografa“.\nOva tema obrađuje osnovne pojmove koji se odnose na radno vreme vozača u transportu, njihove odmore i pauze, osnovne zakonske pojmove vezane za ovu oblast, karakteristike i specifičnosti analognih i digitalnih tahografa, kao i pravilno postupanje prilikom upotrebe tahografa. U okviru ovog seminara vozači rešavaju ulazne i izlazne testove u cilju poboljšanja i proširenja znanja.\nKao ključni efekat ove teme nameće se povećanje nivoa bezbednosti u saobraćaju. Profesionalni vozač treba da bude primer ostalim vozačima u pogledu bezbednog upravljanja vozilom i da im svojim odnosom i odgovornošću ukaže na pravilno ponašanje u saobraćaju.\nPredavanje je sadržajem i formom prilagođeno da na direktan i jednostavan način pruži odgovore na najčešća pitanja i nejasnoće koje nastaju u praktičnom radu profesionalnih vozača, a odnose se na radno vremeposade vozača i upotrebu tahografa. Seminar je pripremljen u skladu sa iskustvima u realizaciji obuka vozača uz uvažavanje trenutnih zakonskih i tehničkih uslova rada profesionalnih vozača.\nSvi naši predavači poseduju znanja i veštine, a posebno praktična iskustva koja uspešno prenose na polaznike i time doprinose da nakon odslušanog seminara dominira zadovoljstvo zbog naučenih pojmova i rešenih nedoumica među njima.\nU okviru predavanja obrađuju se sledeće oblasti:\n⦁ Osnovni zakonski okvir rada vozača,\n⦁ Aktivnosti u radu vozača u skladu sa zakonskim ograničenjima,\n⦁ Osnovni zakonski pojmovi neophodni za pravilno korišćenje vremena upravljanja vozilom, pauza i odmora,\n⦁ Pravilna upotreba analognog i digitalnog tahografa,\n⦁ Najčešće nedoumice i pitanja iz prakse i\n⦁ Praktični primeri i zadaci za vežbu.\nKoliko je ova tema značajna za vozače, možete videti na slici ispod, gde su prikazani novčani iznosi kazni, za neke od najčešćih prekršaja.\nCPC – sertifikat o stručnoj kompetentnosti\nPaket mobilnosti – Obaveza unošenja simbola države prilikom prelaska granice


Da bi hranilište „Kašan" u Prijepolju opstalo neophodno rešenje za njegovo redovno finansiranje - Užicka Republika Press\nDa bi hranilište “Kašan” u Prijepolju nastavilo da postoji, neophodno je da se preko nadležnih institucija, uz zakonsku regulativu, donese odluka o zvaničnom registrovanju ovog hranilišta. Kako kažu iz udruženja „Jadovnik – oaza netaknute prirode” koje je pokrenulo inicijativu za zaštitu hranilišta, potrebno je rešenje nadležnog ministarstva, koje će finansirati njegov rad.\nDa bi beloglavi sup, ali i ostale životinje čije je stanište u okolini Prijepolja, imali dovoljno hrane neophodno je hranilište. Međutim, udruženje “Jadovnik” iz Prijepolja, koje više od decenije održava “Kašan”, više nije u mogućnosti da to radi iz svojih sredstava.\n„12 godina se hranilište samofinansiralo, odnosno udruženje je samo nalazilo sredstva. Mi više to nismo u mogućnosti iz više razloga da radimo. Ukoliko ne budemo imali finansiranje, mi ne možemo više nastaviti da radimo ovim intezitetom i na ovaj način”, kaže iz udruženja „Jadovnik” Vjekoslav Joksimović.\nU želji da okupe predstavnike svih relevantnih institucija udruženje je organizovalo okrugli sto, gde se razgovaralo o konkretnim predlozima da ovo hranilište opstane.\nGordana Jančić iz JP „Srbija šume” kaže da ovo javno preduzeće planira da realizuje projekate monitoringa stalnog praćenja beloglavog supa.\n„U prethodnom periodu smo realizovali 5 projekata sa udruženjem građana ‘Jadovnik’. To ćemo nastaviti da radimo i ubuduće”, kaže ona.\nIz lokalne samouprave kažu da imaju interesa da pomogne „Jadovniku” iz razloga što je animalni otpad veliki problem svih gradova, ali i Prijepolja.\n„Najvažnije nam je da se nađu pravi zakonski okviri kako možemo instuticionalno da pomognemo. Nadam se da će ovi ljudi izdržati još taj neki kraći period da to sami iznesu na sebi. Projekat je vredan pažnje i daćemo sve od sebe da beloglavi supovi lete i iznad naše teriotirije”, kaže Vladimir Babić, predsednik opštine Prijepolje.\nDo sada su, kažu iz udruženja, imali sva potrebna odobrenja, od Zavoda zaštite prirode, veterinarske inspekcije i od svih nadležnih institucija.\n„Ali to je negde sve visilo u vazduhu, papire imamo, hranilište ne postoji, niko ga zvanično nije priznao, nema finansiranja”, kaže on.\nDodaje da će u narednom periodu ponovo razgovarati sa nadležnima i u državi i u opštini, kako bi što pre dobili konkretne odgovore i rešenja.\nO važnosti „Kašana” udruženje informisalo i građane\nInicijativu „Zaštitimo beloglavog supa”, koju je udruženje pokrenulo, traje već dve godine. Međutim, Joksimović kaže da su sve vreme morali da dokazuju da hranilište „Kašan” mora da postoji.\n„Uradili smo i niz aktivnosti, poput edukacije i informisanje lokalnog stanovništva, a održali smo i neke sastanke sa predstavnicima lokalne samouprave i JP ‘Srbija šume'”, ističe on.\nJoksimović dodaje da su ti sastanci imali pomaka, ali je, kako kaže, njihov glavni cilj je bio da im samo pokažu i dokažu da hranilište treba da postoji, što je sada jasno svima.\n„I lokalnoj samoupravi da bi zbrinuli ugunile životinje, ali i Srbija šumama kao upravljaču zaštitnim područjem u kome se nalaze gnezdeća kolonija beloglavog supa“.\nIz udruženja dodaju da su proteklih godina mnogo uradili i za supove, i za ostale životinje. Ponosni, kažu, i što je da je povećana brojnost medveđih parova ugrožene vrste sa 35 na 65. Zato, kažu, žele da veruju da nadležne institucije neće ostati neme na njihove pozive.\n„Hoću da verujem u državu da je ozbiljna. Ne možemo da budemo neozbiljni. Kanjon reke Mileševke je nešto čime treba da se ponosimo, ali sem beloglavog supa su i ostale životinje. Ovde se nalazi velika kolonija koja je jedna od najznačajnih na Balkanu, nalazi se 10% gnezdeće populacije sa Balkana”, ističe Bratislav Grubač, ornitologiju i zaštitu prirode.


Veselinović: Pozivom na izbore ugrožavate najmilije - NOVA portal\nPolitika Autor:Nataša Latković13. Maj. 202013:14\nPredstavnici Saveza za Srbiju danas su ispred Republičke izborne komisije poručili da niko od članica SzS neće učestvovati na predstojećim parlamentarnim, pokrajinskim i lokalnim izborima. Janko Veselinović, predsedavajući Saveza, naveo je da će oni danas podneti inicijativu za ocenu ustavnosti nedavno izmenjenog Zakona o izboru narodnih poslanika, koji je, kako je naveo, donet u vreme kada je raspuštena Narodna skupština i usred izbornog procesa.\n“Mi smo danas ispred RIK-a sa razlogom da ukažemo na sve nezakonitosti i nepoštovanje Ustava, na koje će ljudi koji sede u RIK- u po svemu sudeći biti spremni da učestvuju. Oni će, ukoliko ne budu poštovali Ustav i zakon, biti samo računovođe izborne kraže i lažnih izbora Aleksandra Vučića”, naveo je Janko Veselinović.\nVeselinović: SzS “100 odsto” neće učestvovati na izborima\nOn je rekao da je SzS jedinstven u odluci da bojkotuju predstojeće izbore, a ispred RIK-a bili su svi lideri stranaka te koalicije, osim Boška Obradovića, koji štrajkuje glađu. Umesto njega na konferenciju SzS došao je poslanik Dveri Dragan Vesović.\nVeselinović je podsetio da je 10. maja u Skupštini Srbije, koja je raspuštena, i usred izbornog procesa, promenjen Zakon o izboru narodnih poslanika, koji sada predviđa da potpise za izborne liste mogu da overavaju i opštinski i gradski organi, a ne samo notari.\n“Skupština Srbije mogla je da funkcioniše u vreme vanrednog stanja, a kada je ono ukinuto, prešla je u status raspuštene Skupštine. Verujete da nijedna skupština na svetu nikada nije izmenila uslove izbora za vreme trajanja izbornih procesa. To vam je kao da se fudbalska utakmice do poluvremena igra po jednim pravilima, a posle po drugim. Takođe, pre raspisivanja izbora, izmenjen je isti zakon, kojim je smanjen cenzus na tri odsto. Danas podnosimo ustavnu inicijativu za ocenu ustavnosti zakona o izboru narodnih poslanika”, naveo je Veselinović i dodao da će se SzS obratiti svim međunarodnim institucijama, kao i Venecijanskoj komisiji.\nObradović: Ni bojkot, ni izbori nego pobuna\nOn je ispred SzS pozvao sve građane da ne učestvuju na predstojećim izborima i da im se pridruže u bojkotu.\n“Ne postoje ni minimalni uslovi za demokratske i slobodne izbore. U Srbiji postoji medijski mrak. Činjenica je da su nam oteli RTS i da se na nacionionalnim frekvencijama objavljuju propagandne poruke. Oni se nisu skidali sa nacionalnih frekvencija, vodili kampanju i doveli građane Srbije u situaciju da ih slušaju 35 dana” naveo je Veselinović.\nOn je rekao da ne postoje ni minimalni zdravstveni i epidemiološki uslovi da bi građani izašli na izbore.\n“Svako ko poziva na ove izbore ugrožava svoje ukućane, dedove, bake, roditelje…, jer ih poziva da učestvuju, ne sada u bugarskom votu, nego u koronavozu”, naveo je on.


prevare | Novosti.rs\nČUVAJTE SE POMOĆNIKA SA BANDERA: Zajednica Pirotskih advokata javno upozorava sugrađane\nZAJEDNICA advokata u Pirotu obratila se sugrađanima koji su sve češće na meti raznih kancelarija i predstavnika agencija "sa strane", koje im često onemogućavaju da ostvare svoja prava na sudu ili što je još gore, kada potpišu ugovore o zastupanju, često budu prevareni.\n21. 05. 2021. u 08:10\nAKCIJA "VEKTOR" U REPUBLICI SRPSKOJ: Uhapšeno osam osoba - Kladioničarima iznudili više stotina hiljada maraka (VIDEO)\nMUP Republike Srpske uhapsio je osam osoba u okviru akcije "Vektor", usmerene na otkrivanje internet prevara i iznuda teških više stotina hiljada maraka.\n30. 03. 2021. u 13:30\nNA DELU ZAVRŠNI ČIN PREVARE: Iz Udruženja za zaštitu žiranata BiH upozoravaju na nezakonite sudske presude\nUDRUŽENJE za zaštitu žiranata BiH obratilo se žirantima i javnosti pismom upozorenja u kojem navode da se od strane institucija vlasti u BiH na svim nivoima sprema završni udarac na žirante - ni krive ni dužne.\n18. 03. 2021. u 06:08\nBORBA PROTIV KORUPCIJE: Mere Vlade za sprečavanje zloupotrebe novca iz EU\nVLADA Srbije donela je odluku o formiranju povremenog radnog tela Mreže za borbu protiv prevara i upravljanje nepravilnostima u postupanju sa finansijskim sredstvima Evropske unije (EU), prenosi portal biznis.rs.\n09. 02. 2021. u 17:31\nPOLOVINA potrošača u Srbiji, 50, 9 odsto, planira da obavi prazničnu kupovinu tokom trajanja rasprodaja i sezonskih popusta za vreme „crnog petka“, pokazuje istraživanje kompanije Kasperski.


Knjige izabranih pesama Gojka Božovića objavljene u Rusiji, Ukrajini i Hrvatskoj - Dijalog.net\nNaslovna Kultura Književnost Knjige izabranih pesama Gojka Božovića objavljene u Rusiji, Ukrajini i Hrvatskoj\nBeograd, 5. februara 2020. – Knjige izabranih pesama Gojka Božovića objavljene su proteklih meseci u Rusiji, Ukrajini i Hrvatskoj.\n„Svaki pesnički tekst Gojka Božovića zasebna je priča, događaj, tačka koja spaja trenutak iskustva, prošlost (nedavnu ili vrlo daleku u vremenu) i bezvremenost. Ako poeziju Gojka Božovića zamislimo kao koordinatni sistem, onda je njegov lirski junak uvek u centru. A glavni lik ove poezije je misao koja „treperi“, prožima prostor i vreme, krećući se najvećom mogućom brzinom i, u stvari, prevazilazeći nemoguće. To je misao koja daje reč i smisao sadržaju Božovićevih tekstova”.\nPrethodno Lalić: Došlo je do brutalne tabloidizacije društva\nSledeće Doneta prva presuda za krivično delo počinjeno iz mržnje prema LGBT osobama\nTop Tags ljudska prava vladavina prava Evropska unija mediji mladi Vlada Republike Srbije Evropska komisija istraživanje evropske integracije Civilno društvo konkurs Srbija i Evropska unija OCD lokalna samouprava Društvo


Voda je osnovno ljudsko pravo - Impuls\nObjavljeno: Četvrtak, 31 Mart 2016 13:00\n1. Snimak koji prikazuje Nestle CEO kako obrazlaže zašto voda nije javno dobro izazvao je kritike širom sveta. Nestle PR sektor pokušao je da objasni da javnost nije dobro razumela izjavu, te da dotični gospodin zapravo ukazuje na oskudicu vode, i stoga je izuzetno aktivan u raznim telima koja se bave pitanjem voda, naravno prema tržišnim principima\n2. Uloga javnog sektora u kapitalističkom društvu treba da bude da obezbedi zadovoljenje osnovnih potreba najširih slojeva društva korišćenjem javne infrastrukture i javnih usluga, neovisno o platežnoj moći korisnika. Time se obezbeđuje reprodukcija društva i održava prihvatljiv životni standard. Javni sektor takođe treba da amortizuje udarce ekonomskih kriza, koji mnoge dovode na rub egzistencije. Stoga njegovo funkcionisanje ne treba da bude profitabilno već obuhvatno – njegova uspešnost se ne meri zaradom, već nivoom podmirenosti potreba i kvalitetom i obimom pruženih usluga.\n3. U svojoj strategiji razvoja privatnog sektora iz 2002. godine, Svetska banka insistira na privatizaciji sektora vezanih za vodu, energiju, zdravstvo i obrazovanje, uz tvrdnje da će to unaprediti pristup siromašnog stanovništva ovim uslugama.\n4. Korporativizacija javnih usluga znači da javni sektor počinje da funkcioniše po tržišnim principima, ali ne podrazumeva nužno uključenost privatnih aktera: zahteva se povrat troškova kroz povećanje cena, javna dobra tretiraju se kao ekonomska dobra, korisnici postaju klijenti/kupci.\n5. Liberalizacija podrazumeva otvaranje tržišta, odnosno nadmetanje javnih preduzeća s privatnim.\n6. Na ovom linku može se pogledati lista nekih od propalih projakata privatizacije vodosnabdevanja\n7. Prema jednoj studiji, registrovano je 800‒1000 isključenja dnevno u Durbanu tokom 2003. godine, što je nedeljno pogađalo oko 25.000 ljudi.\n8. KwaZulu-Natal provincija se 2000. godine suočila sa epidemijom kolere, koja je pogodila 275.000 domaćinstava: 120.000 ljudi je zaraženo i preko trista je umrlo.\n9. Podrazumeva situaciju kada su troškovi proizvodnje/distribucije za celo tržište niži kada tu delatnost obavlja jedna firma. Potrebno je ogromno ulaganje u infrastrukturu da bi se podmirile potrebe cele zajednice (npr. snabdevanje električnom energijom, vodom i sl.). Za razliku od običnog monopola, gde onaj ko drži monopol može diktirati visoke cene, kod prirodnog monopola je stvar u tome što je upravo najjeftinije za korisnike ukoliko delatnost sprovodi jedan privredni subjekt i to je uglavnom državno preduzeće. Povećanjem proizvodnje/opsega usluge cena se može snižavati, a da preduzeće i dalje ostvaruje prihode.\n10. Britanija, bivša Zapadna Nemačka, Čile i Honduras osamdesetih samo su neki od primera da privatna preduzeća nisu superiornija u odnosu na državna – vidi Moyo, K. (2013). Water as a human right under international human rights law: Implications for the privatisation of water services (Doctoral dissertation, Stellenbosch: Stellenbosch University), str 132. i dalje.


Savez za školski sport i pedagoge fizičke kulture grada Subotice, uz podršku lokalne samouprave, danas i sutra na Gradskom stadionu u Subotici organizuje Okružno prvenstvo u atletici za učenike osnovnih i srednjih škola.\nDanas se takmičilo oko 320 đaka iz 18 osnovnih škola sa teritorije Severnobačkog okruga, u više sportova (skok u dalj, skok u vis, trčanje na raznim deonicama, bacanje kugle). Ovo je istovremeno bilo i izborno takmičenje za 7. Sportsku olimpijadu školske omladine Vojvodine (SOŠOV) koja će se od 16. do 18. majа održati u Somboru. SOŠOV se obnavlja posle 25 godina prekida, a od ove godine prvi put se u „B” program uključuju i najbolji takmičari od prvog do četvrtog, odnosno petog i šestog razreda, sa okružnih prvenstava u atletici.\nČlan Gradskog veća zadužen za sport, omladinu i turizam, Vjekoslav Ostrogonac, smatra da je sport vrlo važan kada je u pitanju razvoj mladih ljudi, kao i da veoma važno mesto u razvoju mladih ljudi zauzima školski sport.\n- Školski sport pruža priliku mladim ljudima koji vole i žele da se bave sportom da se takmiče. Školska prvenstva su i dobar povod da kompetentni predstavnici klubova koji drže do ulaganja u mlade ljude i razmišljaju o budućnosti svojih sportskih kolektiva dođu na ta takmičenja i ocene da li među tom decom ima i poneki talenat u čiji razvoj bi trebalo ulagati, istakao je Ostrogonac.\nGrad Subotica oduvek potpomaže školski sport, naglasio je Ostrogonac, i dodao da će već u bliskoj perspektivi, s obzirom na to da se uskoro kreće u izradu Strategije razvoja sporta grada Subotice, školski sport u godinama koje dolaze zauzimati još značajniju poziciju.\nU četvrtak, 8. maja, od 15.30 časova, na Gradskom stadionu u Subotici, održaće se Okružno takmičenje u atletici za učenike srednjih škola. Očekuje se učešće oko 110 takmičara iz osam srednjih škola sa područja Severnbačkog okruga.


Argentina je u prvoj utakmici na turniru porazila Kongo sa 28:22, ali je reprezentativac afričkog tima Gautijer Mvumbi ostao u centru pažnje.\nKako zbog igre i četiri pogotka koje je ovaj pivotmen postigao, tako i zbog njegovog fizičkog izgleda.\nMvumbi građom ne podseća na ostale kolege, čak ni one koji igraju na njegovoj poziciji koja važi za najgrublju, što je i razlog toga da zadivi celu planetu.\nPrema zvaničnim informacijama, Mvumbi je rođen 1994. i ima 110 kilograma, a visok je 192 centimetra.\nVišak kilograma Mvumbiju nije pravio velike probleme u kretanju, čak mu je i pomogao da se oslobodi čuvara i postiže golove, a imao je i sjajan nalet od 13. do 18. minuta utakmice kada je bio strelac čak triput.\nKongu ostaju utakmice protiv Danske i Bahreina u grupi i pokušaj da se domognu naredne faze takmičenja.


VojvodinaCafe - Subotička mlekara sa dozvolom za izvoz u EU\nSubotička mlekara sa dozvolom za izvoz u EU\nVest objavljena: 20.07.2012 10:16\nKompanija Mlekara Subotica predstavila je danas medijima proces proizvodnje mlečnih proizvoda po najvišim standardima, jogurta, sira i kajmaka koji se izvoze u zemlje Evropske unije. Mlekara Subotica je prva domaća mlečna kompanija sa dozvolom za izvoz u EU.\nProizvodi ove kompanije mogu se naći na policama u Beču, Amsterdamu, Parizu i ostalim evropskim prestonicama, saopšteno je iz kompanije.\n"Čast nam je što su se naši proizvodi našli rame uz rame sa vodećim svetskim brendovima", naglasio je Milan Grujić, direktor Mlekare Subotica, dodajući da pored izvozne dozvole za EU, Mlekara Subotica ispunjava i druge visoke standarde, kao što su: ISO 9001, HACCP, BRC, Halal, ISO 14001 i IFS.\nNajbitniji parametri za dobijanje kvalitetnog finalnog proizvoda podvrgnuti su brojnim internim kontrolama i praćenju standarda, kao odgovarajućim regulativama EU.\n"Danube Foods Group je veoma ponosna na rezultate koji su postignuti u poslovanju Mlekare Subotica. Dobijanje dozvole za izvoz u zemlje EU je proces koji traje veoma dugo i na čijem putu svaka kompanija mora da prođe kroz brojne interne i eksterne kontrole, da se u poslovanju pridržava svih evropskih regulativa i da u proizvodnji primenjuje sve neophodne standarde", istakla je Svetlana Glumac, CORA direktor Danube Foods Group.\n"Mlekara Subotica je dokaz da su se investicije koje je DFG uložio od dolaska na srpsko tržište isplatile. Posebno smo ponosni što je jedna naša kompanija prva u zemlji dobila dozvolu za izvoz i što naši proizvodi danas mogu da se kupe u svim većim gradovima širom Evropske unije. U narednom periodu planirana su dodatna ulaganja u proizvodne procese, kao i modernizacija poslovanja kompanije koja je postala uzor svim ostalim na tržištu", dodala je ona.\nDobijanju izvozničkog broja i navedenih međunarodnih sertifikata doprinela su velika ulaganja u proteklih pet godina.\nInvestirano je u modernizaciju proizvodnih pogona, sirovinsku bazu i kvalitet sirovog mleka, automatizaciju proizvodnih linija, rashladne uređaje za trgovinske lance. Dobijanjem ISO, BRC, IFS i HACP sertifikata Mlekara Subotica postala je ravnopravni konkurent najpoznatijim svetskim proizvođačima mlečnih proizvoda, navedeno je u saopštenju.


Crna Gora ponovo među "hibridima" - Svet - Dnevni list Danas\nPočetna » Svet » Crna Gora ponovo među „hibridima“\nNajnoviji izveštaj organizacije Fridom haus\nCrna Gora ponovo među „hibridima“\nS. D.28.04.2021. 18:08\nCrna Gora je u poslednjem izvještaju Fridom hausa ostvarila indeks 3,82 u demokratskom skoru – ponovo u kategoriji „hibridnog režima“.\nTo je, navodi RTCG, pad u odnosu na skor 3,86 godinu ranije.\nIstiče se da je pogoršanje jasno u oblasti „Lokalno demokratsko upravljanje“.\nNajbolju ocenu Crna Gora ima u oblasti „Civilno društvo“ – 5,25. Najlošiji skor je u oblasti „Korupcija“ – 3,00. U komentaru izveštaja objavljenom na sajtu Fridom hausa, Noa Bajon je istakao da zemlje u „sivoj zoni hibridnih režima“ mogu ostvariti napredak opozicionom pobedom na izborima, ali se pokazalo da to nije uslov.\n„U različitim stepenima, na poslednjim izborima na Kosovu (2019. i 2021), Crnoj Gori (2020) i Moldaviji (2020), kao i na lokalnim izborima u Banjaluci i Sarajevu u Bosni i Hercegovini, videlo se da opoziciona pobeda u zemljama „sive zone hibridnosti“ nije neostvariva. U svakoj od ovih zemalja, opozicione snage su prevazišle očekivanja i uspele da ostvare promenu vlasti“, napisao je Bajon. Istakao je bes birača, te da su se izborna iznenađenja desila kao odraz koruptivnih skandala i zloupotrebe vlasti.\n„Ipak, nema garancije da će opoziciona pobeda doneti kraj nazadovanja – u demokratskom skoru – ili izlazak iz „sive zone“. Kako su opisale Lisija Ćaneti i Šon Henli, ne mogu se pokreti koji do vlasti dolaze na talasu sentimenta protiv korupcije, automatski označiti kao „prodemokratski“. „Antikoruptivne politike mogu lako u sebi sadržati neliberalne i nedemokratske karakteristike“, napisao je Bajon. Naveo je, da su takve negativne karakteristike razlog da se bez rezerve ne mogu slaviti opozicioni trijumfi u Banjaluci ili Crnoj Gori. „Novi gradonačelnik Banjaluke i nova Vlada Crne Gore su prigrlili etnonacionalističke, isključive poglede. Slično tome, neustavan odgovor na pandemiju u Slovačkoj je doveo do toga da nova vlast u toj zemlji nije uspela da pokaže da se razlikuje od prethodne“, naveo je Bajon.\nNapredak Severne Makedonije\nSeverna Makedonija je zabeležila demokratski napredak i povećala „indeks demokratije“, ali se i dalje nalazi u grupi „prelazni ili hibridni režimi“, navodi se u izveštaju Fridom hausa, prenosi Beta. Prema izveštaju „Zemlje u tranziciji“, Severna Makedonija beleži demokratski napredak i povećala je „indeks demokratije“ sa 3,75 na 3,82, za razliku od većine drugih zemalja regiona. Ipak, država je među zemljama u kojima su demokratske institucije krhke i imaju značajne izazove u zaštiti političkih prava i građanskih sloboda.\nCrna GoraFridom HausPodgorica\n2 reagovanja na “Crna Gora ponovo među „hibridima“”\n29. aprila 2021. u 08.43\nDrago mi je sto nema komentara na ovu listu, koju je sastavila CIA. Nikog ne intetesuje\n29. aprila 2021. u 18.04\nMi imamo svoj „hibrid“, pa nam je bolje da ćutimo i poklopimo se ušima.


Lalatović neće o sudijama, opleo po domaćinu: ''Sramota!'' - Sportske.net\nLalatović neće o sudijama, opleo po domaćinu: ''Sramota!''\nU prvoj reakciji posle remija u Kragujevcu, trener Crvene zvezde ponovio da je realizacija veliki problem njegovog tima, ali i žestoko prokomentarisao ''antifudbal'' koji je, po njegovom mišljenju, igrao kragujevački tim.\nZa razliku od meča u Kruševcu, gde je Zvezda imala mnogo primedbi na suđenje, današnja sporna situacija oko isključenja Bogdana Planića nije bila tema za Nenada Lalatovića u njegovoj prvoj reakciji posle 0-0 na ''Čika Dači''.\nOn nije želeo da, bar za sada, komentariše suđenje, ali je izrazio veliko nezadovoljstvo i razočaranje defanzivnom taktikom njegovog kolege Neška Milovanovića na klupi Radničkog, koji je gotovo čitavo drugo poluvreme imao igrača više.\n''Ne znam da li je bio ofsajd, ali ja zaista ne razumem da oni imaju igrača više, a ne žele da igraju fudbal, da probaju da pobede Zvezdu. Umesto toga, oni se zadovoljavaju bodom sa igračem više.\nI ja sam bio trener manjih klubova, Voždovca, Napretka, ali nikad nisam molio svog golmana da ne ispucava loptu, da dobije žuti karton, to je sramota'', besan je Lalatović.\nA kad je u pitanju igra njegovog tima, jasno je da je realizacija očajna ove jeseni, što se i danas pokazalo, bez obzira da li je Radnički igrao defanzivno, ili ne.\n''Bili smo bolji, ali ne mogu ja da uđem da dam gol, ta realizacija je ostala najveći problem'', dodao je Lalatović.\nNjegovu izjavu pred kamerama ''Arene Sport'' možete pogledati OVDE.


Građani više bh. opština krenuli na protesni marš ka Sarajevu\nIz Tuzle, Srebrenika i Lukavca jutros je krenula kolona učesnika protestnog marša prema Sarajevu. Njihov put simbličnog naziva “Marš slobode – put bez povratka” protest je zbog neispunjavanja zahtijeva plenuma građana iz više bosansko-hercegovačkih gradova. Oni bi u petak trebali stići u Sararajevo, gdje će - zajedno s građanima iz drugih gradova - održati proteste.\nNa protestni marš krenula je jutros i prva grupa članova Plenuma građana Zeničko-dobojskog kantona. Kako je saopšteno iz plenuma, marš je otvoren za sve građane, a prvo priključenje maršu očekuje se na Lašvanskoj petlji za učesnike opština Srednjobosanskog kantona.\nI ove srijede oko 100 radnika unuštenih firmi sa područja Tuzlanskog kantona okupilo se na mirnom pretestu pred zgradom pravosudnih institucija u Tuzli.Traže brže rješavanje sudskih sporova i zatvaranje stečajnih postupaka u njihovim preduzećima.


Radniku prvi bod u Super ligi\nPrvi bod u superligаškom tаkmičenju osvojili su fudbаleri novog člаnа nаjbolje lige u Srbiji, Rаdnikа iz Surdulice. Nа gostovаnju u Subotici, fudbаleri Rаdnikа igrаli su sа Spаrtаkom, nerešeno 0:0. Izjednаčenа igrа tokom čitаvog mečа, kojа je u pojedinim trenucimа bilа i vrlo oštrа, nа krаju je rezultirаlа sа podelom bodovа а mreže su mirovаle. Iаko je Spаrtаk vаžio zа fаvoritа nа ovom\nOK Mladost kompletirao tim za novu sezonu\nOdbojkaški klubovi iz Vranja polako vrše pripreme za novu sezonu u svojim ligama. Odbojkaški klub Mladost, muška selekcija, koja je superiorno osvojila prvo mesto u Međuokružnoj ligi Leskovac, posle samo jedne sezone vratila se u\nKMF Vranje ostao u Futsal ligi\nOno što se od završetka Prve futsal lige šuškalo u kuloarima, dobilo je i zvaničnu potvrdu na Sednici izvršnog odbora Fudbalskog saveza Srbije, koja je održana u Kući fudbala u Staroj Pazovi. Članovi ovog tela doneli su odluku da se za novog člana Futsal lige određuje Klub malog fudbala Vranje za sezonu 2015/2016. ta, a na osnovu odredbi Propozicija ovog takmičenja.\nTako će fudbaleri KMF Vranje i naredne sezone igrati prvu futsal ligu i nastaviće kontinuitet igranja u njoj. Naime da podsetimo, KMF Vranje je zajedno sa još tri kluba ispao zvanično iz Prve futsal lige, jer je osvojio deveto mestu na tabeli. Ali desio se u poslednjem kolu prethodnog prvenstva nesvakidašnji skandal na meču u Beogradu između Mungosa iz Zemuna i Sasa iz Zrenjanina, jer je utakmica nameštena, pa je reagovala disciplinska komisija Fudbalskog saveza Srbije. Mungosi koji su već bili ispali iz lige, kažnjeni su a kažnjen je i zrenjaninaski Sas izbacivanjem u najniži rang takmičenja.\nI KMF Vranje je odlukom Izvršnog odbora Fudbalskog saveza Srbije vraćen za novog – starog prvoligaša. Poznati su i svi učesnici Prve futsal lige samo ima jedna dilema. Ligu će činiti: Ekonomac iz Kragujevca,Kalča i Kopernikus iz Niša, Smederevo, Nova Pazova i Novi Pazar, Vranje i 4 nova kluba, prvaci Drugih liga: Niš 92,Mašinac Kragujevac, Slodes Beograd i Deus Sremska Mitrovica. Dvanaesti klub je Bečej, ali zbog velikih finansijskih problema najverovatnije će istupiti iz lige a njegovo mesto zauzeće klub iz Valjeva.\nA fudbaleri Radnika iz Surdulice završili su na pripremama na Zlatiboru odigravanje kontrolnih mečeva. Odigrali su 4 utakmice najpre protiv Mladosti iz Lučana, gde je rezultat bio 1:1, zatim su izgubili 2:0 od Jagodine, da bi u poslednja dva dana odigrali dva meča sa Javorom iz Ivanjice i Metalcem iz Gornjeg Milanovca. Sa Javorom je Radnik igrao nerešeno 0:0, dok je pobeđen Metalac, rezultatom 3:0. Do početka šampionata 18 jula fudbaleri Radnika odigraće još nekoliko kontrolnih mčeva.\nPočeo tradicionalni turnir u malom fudbalu Zlatokop 2015\nTradicionalni nićni turnir u malom fudbalu, koji po pravilu okuplja najveći broj ekipa u Pčinjskom okrugu, počeo je u selu Zlatokop kod Vranja. Za deveti po redu turnir, prijavljeno je sedamnaest ekipa, koje su razvrstane u kvalifikacijama u 4\nFK Dinamo počeo sa pripremama\nNovi prvoligaš, Dinamo iz Vranja počeo je pripreme za povratničku sezonu u Prvoj ligi Srbije. Novi šef stručnog štaba, Saša Štrbac, koji je na tom mestu zamenio Vladimira Pantelića, izvršio je prozivku, a na prvom treningu prisustvovalo je\nFudbaleri Radnika počeli sa pripremama na Zlatiboru\nSaša Štrbac novi trener FK Dinama\nNovi igrači u FK Radnik\nStrana 148 od 155


Haradinaj: Od pitanja izgradnje puta ne treba praviti „političku i veštačku temu” - Politika - Dnevni list Danas\nPočetna » Vesti » Politika » Haradinaj: Od pitanja izgradnje puta ne treba praviti „političku i veštačku temu”\nPut koji povezuje Dečane i Plav, a koji prolazi pored manastira Visoki Dečani, biće izgrađen, izjavio je predsednik Alijanse za budućnost Kosova i bivši kosovski premijer Ramuš Haradinaj.\nHaradinaj je naveo da će put ujedno doneti „dobre stvari i za crkvu, i za džamiju, i za tekiju”, preneo je RTK2 pisanje Ekonomije onlajn.\nKosovska vlada juče je potvrdila da se privremeno obustavlja izgradnja magistralnog puta zbog kojeg su još jednom podignute tenzije između srpske i albanske strane.\nHaradinaj je u četvrtak u Dečanima objasnio da je put ostao nedovršen zbog „učestalih promena vlada i budžeta“, ali i da je optimista da će on uskoro „biti slobodan za saobraćaj“.\n„Svrha puta je povezivanje ljudi, ali i kultura i religija”, rekao je Haradinaj i zatražio da se od pitanja izgradnje puta ne pravi „politička i veštačka tema”.\nProjekat će se završiti, kazao je Haradinaj, čiji je brat Daut Haradinaj u četvrtak, posle potvrde o privremenoj obustavi izgradnje puta, poručio gradonačelniku Dečana: „Pozvan si da radiš, put treba da se završi”.\nput dečaniRamuš HaradinajVisoki DečaniPriština


Objavljen natječaj za imenovanje direktora FUP-a – Livno Novine\nLivno Novine 5. prosinca 2018. IZDVOJENO\nTakođer je propisan i uvjet da nije bio član političke stranke niti je bio na bilo kojoj poziciji u političkoj stranci na bilo kojoj razini niti je bio postavljen na bilo koju poziciju u organima vlasti od političke stranke u posljednjih pet godina. Isto tako, da nije, niti je bio član izvršnog ili zakonodavnog tijela na bilo kojoj razini vlasti u BiH u posljednjih pet godina.\nMandat direktora Uprave policije traje četiri godine i može se samo jednom uzastopno obnoviti. Natječaj je otvoren 15 dana od dana objavljivanja u “Službenim novinama FBiH”, prenosi Fena. Inače, aktualni direktor FUP-a Dragan Lukač je ranije najavljivao da će podnijeti ostavku zbog zdravstvenih razloga.\nMRV: Pozivnica za koncert\nŠto se događa u livanjskom Troglavu 1918? Kadeti i juniori trenirali sami, sutra dolaze novi treneri?